Euskara ere bada jolasgai\n03 uztaila, 2019 Gazteak 271\nZumarragako Izazpi parkean haurrak aulki–jolas kooperatiboan jolasean Urtxintxako begirale batekin.\nParketarrak ekimenaren bitartez, euskaraz jolasteko ohitura hedatu nahi dute Zumarraga eta Urretxuko udalek.\nParkeak bete egiten dira udako oporretan eta, hortaz, harremanetarako tokiak ere bilakatzen dira. Harreman horiek euskaraz izateko zuzenean eragin behar zutela argi ikusi zuten Urretxuko eta Zumarragako udalek euskararen inguruan antolatutako parte–hartze prozesuan, eta ideia horri tiraka, Parketarrak proiektua abiatu zuten. «Haurren hizkuntza ohituretan eragitea da egitasmo honen helburu nagusia», azaldu du Jesus Mari Alberdi Urretxuko Udaleko Euskara Teknikariak. Urtxintxa aisialdi taldearen laguntza dute.\n«2011 eta 2012 tartean, euskararen erabilera areagotzeko parte–hartze prozesu bat abiatu genuen. Bi adar zituen prozesu hark: alde batetik, kirol mundua eta, bestetik, familia transmisioa», dio Alberdik. «Gurasoak, eskoletako arduradunak, udaleko kideak… zortzi bat lagun elkartzen gara euskararen transmisioa nola indartu erabakitzeko. Ikusi genuen Parketarrak proiektua beste herri batzuetan ere egiten dutela, eta emaitza onak ematen dituela. Gure herriko parkeetara ekarri genuen».\nUrretxuko San Martin auzoko parke estalian eta Zumarragako Zelai Arizti eta Izazpi parkeetan topaketak egiten dituzte ekainean eta urrian. Pare bat orduz, Urtxintxako begiraleen laguntzarekin, hiru eta bederatzi urte bitarteko haurrek euskaraz jolasteko aukera dute. «Ez dira topaketa masiboak izaten, baina helburua ere ez da hori», zehaztu du euskara teknikariak. «Familiei eta haurrei euskaraz jolasteko baliabideak eskaintzea, euskararen inguruan biltzeko guneak bermatzea eta parkeetan euskararen presentzia areagotzea dira helburuak», gaineratu du. Hiru puntu horiek betetzen direla ikusita, emaitza positiboa dela aipatu du Alberdik.\nParketarrak ekimenarekin haurren hizkuntza ohiturak aldatu nahi dituzte\nHaurren eta helduen arteko elkarrizketetan erabiltzen da gehien euskara\nParketarrak Izazpi auzora eramanda, inguru erdaldunean arnasgunea ematen dio euskarari\n«Gurasoek askotan ez dute jakiten halako ekimenak daudenik, baina parkean topo egiten dutenean, batu egiten dira». Gurasoen partetik ere balorazio positiboa jasotzen dutela dio teknikariak.\nGurasoek ere jolas batzuetan parte–hartzen dute. Hiru eta bost urte bitarteko haurrei bideratutako jolasetan gurasoak ere batu egiten dira. Haur koskortuagoek,sei eta bederatzi urte bitartekoek, aldiz, euren artean jolasten dute. Betiere, Urtxintxa taldeko begiraleen laguntzarekin.\nBi eta hamalau urte bitarteko haurrak dira Urretxun eta Zumarragan euskaraz gehien hitz egiten dutenak. Hamarretik hiruk erabiltzen dute euskara kalean, eta inguruan helduren bat dagoenean, datua %36,5era hazten da. Halere, haurren arteko erabileraren kopuruak behera egin du: hamabi puntu jaitsi da lehen neurketatik azkenera. Soziolinguistika Klusterrak eta Urretxuko eta Zumarragako Udalek egindako kale neurketek hala frogatu dute.\nEmaitzetan alde handiak daude neurketak egin diren eremuaren arabera. Esaterako, lehen ibilbidean bost aldiz gehiago entzuten da euskara hirugarrenean baino. Zehazki, lehen ibilbideak Gernikako Arbola, Kalebarren, Kale-Errota, Euskadi Plaza, Iparragirre kalea eta Etorbidea lotzen ditu. Hirugarrenak, aldiz, Leturiatarren Enparantza, Izazpi auzoa eta parkea, Antonio Oraa kalea, Elgarrestamendi, Ipar Haizea auzoa eta Busca Isusi auzoa. Bi herrietako ingururik erdaldunena da, neurtutako hamar elkarrizketatik bederatzi erdaraz izan baitziren.\nParketarrak Izazpi auzoko parkera eramateak euskarari arnasgune bat eskaintzen dio.\n« Urez hornitzeko, artea\nAntolatzaileek ehun mila ordu »


Hainbat espezietako polen haziak\nPalinologia botanikaren diziplina bat da non polena eta esporak lantzen dute.Zientzia honen helburua da polenaren morfologiaren estruktura osatzea. Baita balore taxonomikoa du eta honen bidez, taxoiak bereiztea uzten du (familia, generoak eta espezieak). Ikasketa paleontologikoan lortzen du zientzak honek bere itzulkortasun gorenena, batez ere polena usteltze erresistenzia handia duelako exinaren ezaugarri kimikoengatik. Ikerketa eremu hau "Palinologia" deitzen da.\nPaleopalinologiaren oinarria da polena eta esporak (baita palinoformo deitzen dira) harritzeko duten gaitasunetan. Palinoformoak haizeak mugitzen ditu, beste animalia batzuk eta beste leku batzuetan uzten dituzte. Fosil hauei esker, jakin daiteke nolakoa zen antzinako landaretza, hau jakiteko fosil horien exina ateratzen da eta aztertzen da.\nErle bat lore baten gainean.\nPaleonapalinologia oso garrantzitsua da batez ere arlo biologikoan, arlo honi esker jakin daiteke nola eboluzionatu duen landaretza, nola desagertu diren hainbat landare espezie eta hainbat arlo biogregrafia historikoa landareekin zerikusirik dutenak (geobotanika eta fitografia). Baita beste arlo batzuen bidez (arkeozoologia, paleoantropologia eta paleobotanika) hainbat giro fosilen berreraikuntza egitea uzten du.\nPaleopalinologian, paleoklimatologia erabiltzen da. Erabiltze honek gertatzen da hainbat landare espezie batzuk giroa modu egoki batean zaintzen dutelako. Praktika hau hurrengo pausoak jarraitzen ditu: gaur egungo landare espezie bat giro hots eta heze batean baldin badago eta espezie horren materialak aurkitzen baldin badira, esan daiteke antzinean giro hori hezea eta hotza zela. Errealitatean ez da hain erraza esatea nolakoak ziren antzinako giroak.\nPolen fosil ohikoenak turberak edo hezeguneak dira. Polena ondo kontzerbatzeko anoxiaren izaera modu konstantean egon behar dira, hau da, polena leku jakinetan kontzerbatzen da modu egokian, batez ere higadura txikiko tokietan eta oxigenazio baxuko lekuetan. Horregatik, turberak leku egokiak dira kontzerbaziorako. Turberetan hainbat ikerketa egiten dira ikusteko ea ze nolako aldaketak egin diren inguruan.\nTurbera bat Frisia orientalean.\nPaleopalinologia balio handia du beste hainbat arloetan adibidez, arkeologian.


Orreagako gudua eta egungo Nafarroa • ZUZEU\nRoland-en heriotza Orreagan\nGure historian lar inportantziarik ez diogu eman gertaera horri eta, aldiz, gehiegi eman zaio Toledoko historiografiatik datorren historiaren ikusmoldeari. Aranismoak espainiar historiografia onartu zuen, Hegoaldeko lau herrialdeak bereiztea naturaltzat-edo joz; eta oraindik horretan ari da orohar. T amalez, ezer guti egin dute Mendebaldeko Nafarroan bizi diren abertzaleek Goi Nafarroakoekiko anaitasuna egiazki errealitate bihurtzeko. Eta hortixek dator abertzale batzuen pentsamoldea euskal herrialdeak erabat bereiztuz independienteak balira bezala. Toledoko historialariek, García de Cortázar eta enparauek maisuki nabarmendu dute euskaldunok elkarrengandik banatzeko izan diren gertakariak, batzekoak izan direnak gutitan aipatuz edo ezkutatuz. Ederki aireratu dute erromatarrak nonahi izan zirela euskal lurraldeetan, benetan esan gabe ‘erromatarrak’ kontzeptua bi moldetara uler daitekeela: jatorri latindarra duena, arraza latindarrekoa alegia; edo bertoko euskalduna kulturalki kultura erromatarra duena. Hortixek hasi behar dute historialariek egungo herritarrok ez nahastearren. Veleiako bisita ulertzeko ezinbesteko argibidea, nire ustez; eta nik behintzat ez nuen bertan entzun.\nMoret jesuitak ez bezala, aranistek ez dute topatu historian euskaldunon batasuna. Hori dela-eta, erreferentzia historikoak nahiko modernoak izan dira eta Orreagako batailarena edo 1200 inguruko Bizkaiko lur zenbaiten galerari ez diote garrantzirik eman. Hortik ondoriozta daiteke Mendebaldeko Nafarroa eta Goi Nafarroa bereizteari inportantzia handirik ez ematea. ‘Euzkadi’ termino berria usteltzeraino ere heldu dira aranista batzuk, Euskadi Mendebaldeko Nafarroako hiru herrialdeei soil-soilik egokituz. Horri atxikiz, orain beste argudio bat darabilte sasiabertzale horiek: demokrazian herrialde bakoitzak erabaki dezala lurralde horretan gehienek nahi dutena. Sabin Aranaren printzipioetan arraza da nonahiko argudioa, eta again horrexegatik egon zen hain makal historiaren esparruan.\nAbertzaleek terminologia eta historiaren ikuskera aldatzea mende honetako zeregina izango da. Hizkuntza komunikazio tresna denez gero, semantikak garrantzi handa du. Hitzak nola darabiltzagun ausnartu behar dugu. Hitzen esangura ondo pentsaturik plazaratu behar ditugu gure ideiak. Baina ipin ditzadan adibideak. Nik Goi Nafarroako erreferentziak izendatzeko ‘Goi Nafarroa’ edo ‘Nafarroa Garaia’ terminoak darabiltzat; inoiz ez ‘Nafarroa’, onoma hori euskaldunon lurra politikoki izendatzeko uzten dudalako. Toponimo izatetik haratago dago ‘Nafarroa’ berba. Nafarroa Euskal Herriaren sehaska eta erresuma izan den aldetik, termino politikoa da. Bizkaia, Gipuzkoa edo Araba, niretzat jada ez dira lehen mailako termino politikoak, ‘Mendebaldeko Nafarroa’ terminoaz ordezkatzen ditudalako edo beraien alboan ipintzen beti. ‘Euskal Herri’ terminoa geografikoa eta neutroa den bezala, toponimoa alegia, egun ‘Nafarroa’ termino politiko iraultzailea bilakatu zaigu, Euskal Herriaren aurka daudenek ongisko dakiten bezala. UPN euskal nabarrismoaren beldurrago da aranismoaren baino beldurrago apika, azken honi kontra egiteko aski argudio daude-eta. UPN-k, jatorri frankista duen partidua izanik, jende guti konbentzi dezake baldin eta benetako historia plazaratzen badugu… UPNko kide askok ez dakite zein izan den Goi Nafarroaren historia eta historia hori dakitenak manipulatzen trebeak izan dira. Aranismotik zein alderdi nazionalista espainiarretatik abiaturik, herritarrek Nafarroaren historia zein izan den jakin behar dute.\nIbañeta, nafarroa, Orreaga\n'Vaya semanita', txiklea apurtzen denean...\nOrdenagailuak horrela eta orain?\nZer duzu buruan “Orreagako gudua eta egungo Nafarroa”-ri buruz\nZuZeu 2009-08-10 13:52


(...), izadiaren Egillea'k atsegin etzaigun artarako gaitasun aundiz jantzi ezgaituan ezaupidea da.\nUrtzi'k soñaren baño gogoaren ardura gutxigo izan ez du.\nOngien dagokiona aurrean ikusteak, bakoitzaren gaitasun berezia ernarazi dezaken tokiak ikertzera eramanaz, umien begi-aurrean mota asko-askotako gauzkiak jartzea egoki-egokia izango litzake.\nOrduan, beren senera utzi ta, oarle argidunak bertatik eratuko lituzke muetatze kidekeak.\nAmar amabi urteko ume taldearen betaurrean gabeukatz erabilkia azaldu ezazute, eta ayen artean igitz gogal eragin-eragindurik iñor ba da, azterkatu naiagatik, galdetzeko zentzutasunagatik eta ikustatzen dagon egiña ulertzeko erraztasunagatik, bertatik burua erazagutuko duala eskier eskier da.\nEnara ta arranoa beren egoen indar ta pizkortasunarren berexten dira;(...).


Irekia Eusko Jaurlaritza - Gobierno Vasco :: Polizia eta Larrialdietako Euskal Akademiak 700 ertzainen eta 26 udaletako 111 udaltzainen hautaketa-prozesu bateratuaren berri eman dio Zuzendaritza Batzordeari\n\nIMG_0186.JPG Iturria: Irekia\n\nconsejo_rector.jpg Iturria: Irekia\nDeialdia EHAAn urtarrilaren 8an, asteazkenean, argitaratzea aurreikusten da, eta hilaren 9tik aurrera eman ahal izango da izena\nVitoria-Gasteiz, 2019ko abenduak 19\nSegurtasuneko sailburu Estefanía Beltrán de Heredia buru dela Polizia eta Larrialdietako Euskal Akademiako Zuzendaritza Batzordeak gaur egin duen bileran 2019ko memoria eta datorren urterako ekintza-plana azaldu dira. Hizpide izan diren gaien artetik aipatzekoa da 700 ertzainen eta Euskadiko 26 udaletako 111 udaltzainen hautaketa-prozesu bateratua, Euskal Autonomia Erkidegoko Poliziari buruzko Legearen bosgarren aldaketa onartu zenetik egingo den lehenengoa.\nErtzaintzako oinarrizko eskalako agenteen 700 plazaren deialdiarekin 29. Promozioa osatuko da, eta 1982tik egin den deialdirik handiena izango da; urte hartan guztira mila plaza deitu ziren. Lehenengo Promozioa ere, 1981ekoa, 700 plazakoa izan zen.\nErtzainetarako 700 plaza eta Euskadiko 26 udaletako udaltzainetarako 111 plaza betetzeko hautaketa-prozesu bateratuaren deialdia EHAAn urtarrilaren 8an, asteazkenean, argitaratzea aurreikusten da, eta izena emateko epea hurrengo egunetik, urtarrilaren 9tik, otsailaren 5era bitartean egongo da zabalik.\nDeialdiko lanpostuen kopurua zabal liteke Kudeaketa Agindua sinatu duten udaletako Udaltzaingoetan, arrazoi ezberdinengatik hautaketa prozesuak irauten duen bitartean agente plaza berriak sortu ahala.\nBilera berean 2020rako aurreikusitako urteko ekintza-plana onartu du Arkauteko Zuzendaritza Batzordeak. Polizia eta Larrialdietako Euskal Akademiaren zuzendariak, Malentxo Arruabarrenak, azaldu duenez, 2020an 8.560 matrikulazio eskainiko dira, Euskadiko Segurtasun Publikoaren Sistema eguneratzeko eta hobetzeko 194 ikastarotan banatuta. Guztira, 2.392 pertsonak, 1.806 ertzainek, 267 udaltzainek eta suteak itzaltzeko zerbitzuetako beste 319 pertsonak, egingo dituzte karrera profesionalean eragina duten (kategoriaz igotzea eta espezializazioak) ikastaroak.\nParez-Pare jardunaldien zazpigarren edizioan bigarren urtez jarraian izango da Kriminologiaren Euskal Institutuaren nahiz Euskadiko Judikaturaren eta Fiskaltzaren laguntza, eta jardunaldi horietan zibersegurtasunarekin, gorroto-delituekin, sexu-delituekin eta polizia-ikerketari ezarritako teknologia berriekin zerikusia duten gaiak izango dira aztergai.\nUdaltzaingoak Koordinatzeko Batzordea\nPolizia eta Larrialdietako Euskal Akademian Euskadiko Udaltzaingoen Koordinazio Batzordearen urteko bilera ere egin da gaur, Estefanía Beltrán de Heredia Segurtasuneko sailburua buru dela, Eudelekin izenpetutako hitzarmenaren bidez sortutako taldeek egindako lanen berri emateko eta datorren urterako Ekintza Plana aurkezteko.\nArkauten egin den bileran Eudelekin izenpetutako hitzarmenaren bidez osatutako lantaldeek urtean zehar landu dituzten gaiak aurkeztu dira, gaiak honako arlo hauekin erlazionatuta daude: ekipamenduak, hautaketa eta formakuntza, araudia, informatika eta telekomunikazioak, berdintasuna, polizia eginbideak eta prozedurak, herritarren segurtasunaren eta bide-segurtasunaren arloko zehapen-araubidea ezartzearekin lotutako jardunbide egokiak eta interpretazio-irizpideak.\nEra berean, bileran, Ertzaintzaren eta Udaltzaingoaren arteko lankidetzarako oinarrizko hitzarmenak aztertzeaz gainera, 2020rako Ekintza Plana aurkeztu da. Jardueren laburpenean aipagarriak izan dira 7/2019 Legearen, Euskal Autonomia Erkidegoko Poliziari buruzko Legearen bosgarren aldaketarenaren, garapen arau-emailea; Udaltzaingoko bitarteko agenteen eta laguntzaileen poltsetarako deialdiak; hautaketa-prozesu bateratua; trafikoko istripuen biktimen erregistroa; udaltzaingoen erregistroa eta ataria; polizia-datuen truke telematikoa; delituen estatistika eta salaketa penalak; EBA polizia-prozedura; Etxeko eta Emakumezkoen Babesa; eta euskal poliziaren lanbide-akreditazio berriaren agindua.\nefectivamente uno de los requisitos de este tipo de convocatorias es tener la nacionalidad española.\nPodrás acceder a esta última convocatoria el próximo 8 de enero cuando se publique en el Boletín Oficial del País Vasco.\nBuen día soy Colombiano sin documentación podría presentarme a la convocatoria o es necesario tener ciudadanía española?\nGartzia_udaltzaingoak_koord... behera kargatu (1 MB)\nGartzia_udaltzaingoak__koor... 10 MB\nrecursos_consejo_rector_Aka... 50 MB\nIMG_0186.JPG 7 MB (JPG)\nconsejo_rector.jpg 300 KB (jpg)\nKarmele Arias Martínez\nGiza Baliabideen zuzendaria (XI legealdia)\nAtzeratu egin dute, bestelakorik esan arte, Ertzaintzako 700 plaza eta Udaltzaingoko 111 betetzeko hautaketa-prozesua\nGuztira 2.660 pertsonak eman dute izena Udaltzaingoaren bigarren hautaketa-prozesu bateraturako, 26 udalerrik eskainitako 226 plazetako bat betetzeko aukera izateko


Orkestrak dio atzerriko inbertsioak erakartzeko zailtasunak daudela | Ekonomia | Berria\nOrkestrak dio atzerriko inbertsioak erakartzeko zailtasunak daudela\nLehiakortasunerako Euskal Institutuaren arabera, enpresen produktibitatea eta berrikuntza handitu behar dira, eta, horretarako, ezinbestekoa da kanpoko kapitala eta enpresen arteko lankidetza.\nIvan Marten Orkestra Institutuko presidentea, taldeko beste kide batzuekin, astearte honetan, Bilbon. Deustuko Unibertsitatea Tamaina handiagoan ikusi\n2021eko azaroak 23 09:32\nOrkestra Lehiakortasunerako Euskal Institutuak ondorioztatu duenez, pandemiak «eragin negatibo handia» izan du enpresen errentagarritasunean, eta azpimarratu du horri buelta emateko ezinbestekoa izango dela lehiakortasuna eta berrikuntza sustatzea, enpresen «produktibitatea handitzeko» eta datozen urteetako «trantsizio handietara» egokitu daitezen. Horretarako, inbertsioak erakarri behar direla dio, baina ohartarazi du dirua atzerritik lortzeko «zailtasunak» daudela. «Euskadi ez da oraindik aski ezaguna kanpoan, eta ez dago nazioarteko erabakiguneetako inbertitzaile handi askoren radarrean», azpimarratu du Ivan Marten presidenteak.\nOrkestraren Lehiakortasun Txosteneko ondorio nagusietako bat da hori. Azterketan ez dute zerga sistemari buruzko eztabaidan sakondu; hala ere, kazetarien galderei erantzunez, Martenek adierazi du enpresentzako laguntzak inbertsioak erakartzeko tresna bat direla, baina ez bakarra. «Kontua ez da soilik pizgarri fiskalen bidez erakartzea; helburua da enpresa berritzaileen ekosistema bat sendotzea inbertsio horiek herrialdean gera daitezen, eta horiek balio izatea lehiakortasuna hobetzeko eta, horrekin batera, gizartearen ongizatean laguntzeko».\nEnpresa lehiakorragoak lortzeko bidean, horien tamaina handitzea ere ez da beti konponbiderik onena, Martenen arabera. Adibide egoki gisa jarri ditu klusterrak edo enpresak elkarrekin kolaboratzeko sor daitezkeen lankidetza formulak. «Tamaina bezain garrantzitsua da borondatea izatea I+Gn inbertitzeko, nazioartekotzeko eta atzerriko berrikuntza zentroetatik gertu egoteko».\nLan gatazkak ere aipatu ditu Martenek. Lehiakortasuna oztopa dezaketen elementuen artean aipatzen dituzte maiz Euskal Herriko enpresaburuek, baina Orkestrako zuzendariak adierazi du horrek ez duela beste batzuek baino pisu handiagoa inbertsioak erakartzeko orduan, eragina baduen arren.\nTxostenaren egileek ondorioztatu dutenez, azken hamarkadetan egindako lana dela eta, euskal enpresak «posizio onean» daude COVID-19ak eragindako krisiari eta etorkizuneko «hiru trantsizio handiei» aurre egiteko: ingurumenekoari, energetikoari eta demografikoari. Hala ere, ahulgune batzuk detektatu dituzte.\nKezka agertu dute, adibidez, produktibitate mailarekin. Batasuneko 27 herrialdeen batezbestekoaren gainetik daude Araba, Bizkai eta Gipuzkoako enpresak —42,6 euro lan egindako ordu bakoitzeko-, baina erreferentziazko beste industria eskualdeekin alderatuta, azpitik jarraitzen dute oraindik —Alemanian, oro har, 50,7 eurokoa da—.\nHori gainditzeko, Orkestrako ikertzaileek ezinbestekotzat jotzen dute berrikuntzan inbertitzea. Hala ere, ikerketa eta garapena (I+G) «tokia irabazten» ari den arren, erakundeen eta enpresen gastua Europako batezbestekoaren azpitik dagoela azpimarratu dute, eta orokorrean alor horretan egindako inbertsioek proportzioan behera egin dutela 2008ko krisiaz geroztik.\nEuskal ekonomian industriak duen pisua kontuan hartuta, Orkestrak funtsezkotzat jotzen du, halaber, energia garbietarako trantsizioa «modu ordenatuan» egitea. Airearen kalitateari dagokionez, egoerak hobera egin badu ere, ohartarazi du enpresek oraindik ere «asko» dutela hobetzeko gasen isurietan eta birziklatze tasetan, eta Europako batezbestekoaren azpitik daudela nabarmendu du.\nEnplegua ere azpimarratu dute ikertzaileek. Araba, Bizkai eta Gipuzkoako langabezia tasa %10aren bueltan dagoen arren, Europako batezbestekoaren (%7,1) gainetik dagoela gogoratu dute, eta kezka berezia agertu dute gazteekin eta emakumeekin. Aurrenekoei buruz, azpimarratu dute haientzako kalitatezko enplegua sortzea «erronka kritikoa» dela, eta andreen kasuan, ohartarazi dute genero arrakala zabaltzen ari den sentsazioa gero eta handiago bihurtzen ari dela urtetik urtera.\nIgnacio Sanchez Galanek urtarrilaren 18an deklaratuko du 'Villarejo auzian'\nEpaileak izendatu zuen ikertu gisa Iberdrolako presidentea, eroskeriagatik, pertsonen intimitatearen kontrako delituengatik eta merkataritza agiriak faltsutzeagatik.\nHazkundearen moteltzea baieztatu du Eustatek\nUrteko bigarren hiruhilekotik hirugarrenera %1 handitu da, urrian aurreratutakoa baino bi hamarren gehiago.\nInoiz baino langile gehiago daude Hego Euskal Herrian\nIker Aranburu - Jokin Sagarzazu\nPandemian galdutako enplegua berreskuratu da: 36.000 lanpostu sortu dira iazko abuztutik. Langabezia tasa krisiaren aurreko mailan dago


Sortu Mugikorreko Gaiak WPtouch Pro | Martech Zone\nAstelehena, abuztuak 1, 2011 Asteazkena, urria 26, 2011 Jenn Lisak Golding\nMugitzen ari den mundu batean, garrantzitsua da zure gunea gailu mugikor guztietan optimizatuta egotea, telefono eta tabletak barne. Berriki baten arabera Infografia ekoiztutakoak Microsoft TagInternet mugikorraren erabilerak 2014. urterako hartuko du mahaigaineko erabilera. Esan beharrik ez dago zure mugikorreko gunea gaur egungo munduan duzun lehen marketin-aktiboetako bat dela.\nWPtouch Pro WordPress plugin bat da, zure webgunerako mugikorreko gai aberatsa erraz sortu eta gaitzea ahalbidetzen duena. Pluginak esparru bat eskaintzen du, mahaigainerako optimizatutako gunetik bereizitako gai pertsonalizatua sor dezakezu. Gainera, beste plugin batzuekin lan egiteko eta WordPress-en funtzio gehienak erabiltzeko gaitasuna du.\nWPtouch Pro-k iPhones, iPad, Android, Palm OS, Blackberry eta Samsung gaiak onartzen ditu, menu osoak, publizitatea eta estatistikak bezalako funtzioekin. WPtouch Pro ezarri genuenetik gure mugikorretarako bisitetan salto bat izan dugu dagoeneko. Nork ez du hori nahi?


Izarra, Ostuño parkea, Goiuri behatokia, Oiardo, Undoa\nTontor eta leku izenak: Izarra, Ostuño parkea, Goiuri behatokia, Oiardo, Undoa\nIngurunea: Mendi ibiliak eta eskualdeko produktuak uztartzeko xedez, ibilbide gastronomikoak sortu dituzte. Goiuri-Oiardokoa da horietako bat.\nAbiapuntua: Ostuño (Izarra)\nZuiako ibilbide gastronomikoa\nMendi ibiliak eta eskualdeko produktuak uztartzeko xedez, ibilbide gastronomikoak sortu dituzte. Goiuri-Oiardokoa da horietako bat.\nOiardoko errota bisitatzeko parada dago garagardotegira iritsi aurretik. JOSEAN GIL-GARCIA\n2019-01-22 / Josean Gil-Garcia\nHamar urte igaro dira Oiardoko Baias garagardotegia lehen urratsak egiten hasi zenetik. Jose Luis Lopez eta Idoia Marañon sustatzaileek jarritako harri koskorra fruitu desiratua ematen ari da azkenaldion. Izan ere, maila goreneko garagardoa ekoizten iaioak direlarik ere, helburua urruti jarri nahi izan dute oraingoan: hainbat motatako garagardoak zein mokadu goxoak dastatzeko parada eskaini nahiko diete aurki euren baserrira joaten direnei.\nOiardoko lagunon proiektua gauzatzen den bitartean, ordea, Zuiako eskualdean barrena mugituko gara, eskualde bereko hainbat produktu ezagutzeko. Goiuri-Oiardo ibilbide gastronomikoa baliatuko dugu horretarako, eta, hari segika, Oiardoko garagardoa, Izarrako euskal pastiza eta ogia eta Goiuri-Undoako ardi gazta gure bizkar zorroan eroateko parada izango dugu.\nIzarrako Ostuño parkean (Zuiako eskualdea, Araba) emango diogu hasiera ibilbide gastronomikoari. Abiapuntura iristeko, Izarran ikusiko ditugun bide seinaleei jaramon egin, eta Amonalola jatetxe berriaren atzealdean utziko dugu autoa; hots, parkearen aurreko esparru zabalean.\nKirol gunea ezkerraldean dugula hasiko gara ibilian, atsedenlekuan sartu gabe. Galtzadako hariztian sartuko gara tupustean, GR-282 ibili luzeko zidor ezaguna gogaide. Bidebanatzean, zuzen joko dugu, noranzkoa aldatu gabe. Trenbidearen paraleloan doan bideari segika jarraituko dugu, eta pagadi xumeak bilduko gaitu laster. Goiurira doan errepidera irtendakoan, asfaltoa gurutzatu eta Berbitako tumulua eskuineko muinoan bazterrera utzita, Goiuriko ur jauziraino lagunduko digun bidexkari jarraituko egingo diogu. Zuiako bide gastronomikoaren nondik norakoen berri izango dugu turistek autoak uzten dituzten lekuan.\nUr jauziaz bapo gozatuta, errepide ondoko aparkalekura itzuliko gara berriz ere. Errepidea zapaldu gabe, ordea, eskuinera jotzen duen basabideari ekin, eta Goiuri-Undoa bideari jarraituko diogu. Parrangibel izeneko parajeak Goiuri auzoraino lagunduko digu. Gazta erosteko aukera izango dugu Segundo Meaberen etxaldean, afixak dioen legez. Oiardo errekaren gainetik igarota, eliza aldera joko dugu. Kalean gora jarraituta, ezkerrera hartuko dugu iturriaren parean, eta Oiardora iritsiko gara. Herriko lehen etxeak bistan ditugula, eskuinera egin, eta errepidera irtengo gara. Eskuinera berriz eginda, behialako errota zoko xumean ikusiko dugu, eraikin zaharberritua. Errepidera jo beharrean, errotaren ondoan doan belarrezko bidea hobetsiko dugu. Ubidetik aldendu gabe, hortaz, Baias garagardotegian amaituko dugu ibilbidearen lehen zatia.\nItzulera egiteko, Oiardoko errotara iritsiko gara berriz. Errepidea zapalduta, San Joan eliza gainalde batean laga, eta errepide nagusira iritsiko gara. Ezkerrera egingo ditugu metro batzuk, eta, segidan, eskuinetik irteten den nekazari bideari jarraituko diogu. Eskuin-ezker hartu gabe, zuzen jo, eta Undoa auzora iritsiko gara. Baserri parean doan bideari segika, gora egingo dugu pitin bat, eta, lehen aldatsa amaitu bezain laster, maldan behera egingo dugu ibarrarekin bat egiteko. Ostuño parkea inguratzen duen basabidera iristean, eskuinetik segitu, eta Izarrara iritsiko gara bizkor-bizkor.


Berriak - Page #8\nGoizetik arrestiriat arte marrazkilariak ariko dira nahi düena libroki marrazkitzen. Maskaradetan beti mugimentü eta dinamismo beita zale ari beharko düe, hortako marrazkiak ‘kroki’ maneran dirate. Teknika edo egoera horri esker marrazkilariek ikasiko düe inportanteenera joaitea, bertan zale marrazkitü behar beita. Marrazkiak ondotik sare sozialetan hedatürik dirate, eta Uztaroen facebook orrialdean ikusgai dirate, baita beste zonbaitetan ere. Oroer zabalik da, hitzordua 10.30tan Barkoxeko plazan edo arrestitan, 3etan. Paper xuri eta arkatzak dira beharrezkoak, omen arkatz egokiena izanki 6B motakoa, marra gizenagoa beitü. Bena ez badüzüe materialik, antolatzaileek prestatüko deizüe. Gonzalo Etxebarria Uztaro ateleriaren eramailea :\n2018 Martxoa 21\nXiru festibala iraganen da martxoaren 30 ,31 eta apirila lehenean Gotainen-Irabarnen. Aurtenko lema « zauriak lore 2018 » ; 14 ko gerla, Gernika edo ere Aljeriakoak utzi zaurrietan bermatzez ,3 egünez ikusgarri ,filma kantore eta müsika sorkuntzak eskentüko dira ; hitzordü nausia izanen delarik neskenegün arratsarekilan Barbau 14 ikusgarriaren berriz sortzearekin. Aurtenko xiru festibalaren xedea, gerlen zentzügabekeria plazan agertzera da eta zentzü hortan Koldobika Jauregi ,Gipuzkoako eskültoreak , « pareta » izena düan obra sortü dü, mundüan eraikitzen diren paret–en miraila izan nahi dena.. Hitzordüetan : Ostiralean Gotaineko elizan ,zauriak lore gaüaldia , Argentinako talde bat eta Amaren Alabak taldearekin. Neskenegünean, arrestiko 3 etan dokümental bat Maule baitha zinema salan « El gusto » izenekoa, hontan judio eta musulman soinü egile talde baten istoria kontatürik da. Arrestiko 5 etan Koldobika jauregui en obra en estrena. Arratsan Gotaineko salan Barbau 14 ikusgarria 9 etan . Igantean : egünaldi herrikoia, pelota partida eta kantaldi. Mixel Etxekopar antolazalea :\nBoliviaren alte selaürü hüste eta brokanta bat antolatürik da igante hontan Mauleko Jai Alaian. 1000 jente beno haboro eta 150 bat saltzale biltzen dütüen hitzordü bat badügü igante hontan. Bortak goizeko 9tan zabaltüko; arrestiko 6ak arte . Egüerditan pastetx eta ogitartekoak badirate, egün orotan bixkotx edo arroskilla salgai diratekilarik. Iragan urtean ura ekartez Boliviako saldo bati, xedeak oro bürütü dütüe. Madouce Araguas alkarteko kidea :\nJean-Michel Larrasquet, ünibersitalaria eta eusko ikaskuntzako kidea zentü da 67 urtetan eritarzün larri batek eramanik. Bere etxekoak xiberotarrak ziren, aita Barkoxtarra eta Parisen sortü zen ; bena betidanik Eüskal Herriari etxekirik zen eta funtsean ikasketak egin ondoan Eüskal Herrian lan egin züan. Ipar euskal herriko ünibersitate azkar baten alde, hegoaldekoekin harremanak indartzea edo ere ekonomia sailan, tai gabe lan egin dü. Barkoxeekin lotüra azkar bat beti etxeki dü eta herri ttipien geroaz, Eüskal Herri osoko ordezkariekin antolatü züan foro bat düala urtea! Igaran urtean alkarrizketatü günüan :\nElkarretaratze bat bada bere omenez bihar 6 orenetan Baionako Amestoya etxean, Benjamin Gomez etorbidean\nBada jadanik bi urte ondarkinen biltzeko sistema kanbiatü dela\nAntonita Parot-eri azken agurra egin zaio\nBürki xaparen sasu betean gira\nBarkoxeko kültür alkartean dena ontsa doa!\nEsklabutzaz 16 (audio)/images/audio/1 GURE HERRIAREN ISTORIA Esklabutza.mp3(/audio) 17 (audio)/images/audio/2 GURE HER...\n2018 Maiatza 16Tumatxa\n2021 Iraila 02Hezkuntza\nSartzea da eskola ta ikastoletan!! Sohütako Eperra ikastolan nola igaran den, zer kanbio badüen, zer xede.... ikus deza...


48 azkoitiarrek egin dute 31. Lilatoia - Azkoitia - Maxixatzen.eus\n48 azkoitiarrek egin dute 31. Lilatoia\nMaxixatzen.eus 2020-03-01 20:42\nMarea Urdinaren taldea gaur Lilatoian. (Marea Urdina)\nInoizko parte-hartzaile kopuru handiena izan da gaur Donostian izan den XXXI. Lilatoian. Hain zuzen ere, 6.564 emakumen egin dute kirola eta aldarrikapena uztartzen dituen lasterketa. Azkoitiarren artean azkarrena Alaitz Etxeberria izan da; sailkapen orokorrean 27. izan da.\nGaur, martxoaren 1arekin, egin dute Lilatoiaren XXXI. edizioa, Donostian. Korrikalariz bete dira kaleak, eta inoiz baino emakume gehiagok hartu dute parte lasterketan: 6.564k. Norantza bakarra du bideak lelopean egin dute gaur proba, eta urtero legez, azkoitiarrak ere izan dira tartean. Hain zuzen ere, Azkoitiko 48 emakumek osatu dute lasterketa.\nFesta, kirola eta aldarrikapenak izan dira nagusi, baina sailkapena izaten du probak, eta azkoitiarren artean azkarrena Alaitz Etxeberria (20:53) izan da, 27. helmugaratuta. Josune Uribe (24:19) izan da azkoitiarren artean bigarren azkarrena (111. sailkapen orokorrean), eta Kontxi Zurriarain (25:11), berriz, hirugarrena (sailkapen orokorrean 354. izan da). Sailkapen osoa honako lotura honetan ikus daiteke.\n10:30ean hasi da 4,7 kilometroko ibilbidedun lasterketa entzutetsua. Ehunka eta ehunka emakume atera dira martxoaren 8aren bueltan egiten den proban. Talde berezi bat ere atera da gaurkoan: Marea Urdinako kide batek ere egin du proba, hainbat herritarrek lagunduta.\nIrutxuloko Hitzak XXXI. Lilatoiaren argazki bilduma egin du, eta honako lotura honetan ikus daiteke.


Hari-lan solidarioak egiten laguntzeko deia - Soraluze - Plaentxia.eus\nHari-lan solidarioak egiten laguntzeko deia\nUbane Madera Zangitu 2022-04-29 11:30\nHari-lanak egiten dituen taldea, astelehenean.\nHari-lanak egiten dituen Soraluzeko taldeak herrikideak gonbidatu nahi ditu taldean egiten ari diren hari-lan solidarioetan lagundu dezaten. Azken asteotan, artilezko hiru manta eta txanoak egiten ari dira Ukrainara bidaltzeko; aurretik ere Lesbosera bidaltzeko materiala prestatu izan dute.\n"Sortzen diren beharren arabera” toki batera edo bestera bidaltzen dute Soraluzeko hari-lanen taldean egindako lanak, esplikatu dute. Debako parrokiaren bitartez helarazten diete materiala beharra dutenei, hango Hirugarren Munduarekiko Kooperazio Taldea baliatuta, hain zuzen.\nEtxetik lan egiteko aukera\nSoraluzeko hari-lanen taldea astean behin elkartzen da hari-lanak egiteko, Tolarekuan, Anaren eta Txaroren gidaritzapean. "Taldean 16 lagun gara, beraz, taldea bera beteta dugu. Baina hari-lan solidarioetan lagundu nahi duenak etxean lan egin dezake eta gero landutakoa guri eman. Adibidez, Elgoibarko andre batek lan mordoa egiten ditu etxean, osasun kontuengatik ezin delako ia kalera irten. Beraz, Soraluzeko beste norbait prest baldin badago hari, puntu, joste, gantxilo, bainika… lanak egiteko, gurekin harremanetan jar dadila eta egin beharreko guztia esplikatuko diogu", esan du Anak.\nHarekin harremanetan jartzeko: 676 89 61 55.


Otsailaren 18an Zodiac - Astrology Zodiac Signs - Akuarioa\nOtsailaren 18an Zodiac\n02/18 urtebetetzea - Zodiac informazioa x\nOtsailaren 18an jaiotako pertsona batek alderdi maskulino indartsua du, domatu eta emakumezkoarekin orekatu behar duena. Gizonen eta emakumeen arteko mota guztietako arazo arketipikoen data da, eta oso egoera txarrean, beraien edo haien bikotekidearen erasoak eta jokabide abusiboak ekar ditzake.\nEGUZKIA - MARTXA - (Pluton) - ILARGIA\nEguzkia Martetik hain gertu dagoenean, gauzak biziegi erretzen dira eta su gehiegi espero da. Ilargia ez da erraza izango inguru horretara ohitzea eta ikusiko dugu data horretan jaiotako Aquarius batek gizonezkoen konpainia behar duela, edozein dela ere bere generoa, hezkuntza edo heziketa. Eramaten duten energiak frustrazioa sor dezake epaiketa moral egoki guztiak betetzen ez badituzte eta ez da erraza izango beren iparrorratza aurkitzea, bihotzarekin eta bidean zehar aurkitzen duten sentimendu bakoitzarekin harremanetan ez badaude. Pertsona bero eta sutsua da, bere sinesmenen eta maite dituen guztien alde borrokatzeko prest dagoena, baina zorrotz samarra bere inguruko munduan eta bere ongizate emozionaletik urrun.\nPlanetako posizionamenduaren bigarren urratsean, gure zenbakiek 11. zenbaki ospetsu horretara eramaten dute, argitze bidean egin behar diren aldaketa bitxi horien guztien alde. Honek Aquariuseko ordezkari bati buruz ari garela gogorarazteko balio du, eta pertsonalitate desberdinen oposizioak hazkunde pertsonalerako bidean gauzen ordena natural gisa etorriko dira. Azkenean, bi hauek biak osatzen dituzte, eta aita pertsonaiekin eta agintariekin borrokan edo desberdintasunak gainditzeko zailtasunetan, ulermen emozionala da azken helmuga.\nAurreko urte bisurgarrian eta aurreko urtean jaio zen Aquariuseko ordezkarientzako Sabian sinboloa:\n'Tximeleta krisalida batetik ateratzen'\nUr jauzi baten ondorengo bi urteetako otsailaren 18an jaiotako Aquarius ordezkarien Sabian sinboloa:\n'Oso antzinako kultura baten iraganean oso errotua, espiritu anaitasun bat, zeinetan adimen indibidual asko bateratzen diren aho batez hartutako kontzientziaren argi distiratsuan bere metamorfositik arrakastaz atera denari agerian geratzen baita'.\nDenboraren une izugarri garrantzitsua da, izan ere, pauso guztietan eraldaketari buruz hitz egiten du eta sinbolo horiek aldaketa barneko prozesuaren ondorioaz ari dira, hau da, beren aitzindari gisa balio izatea eta gizabanako horiei itxaropena ematea. Bigarren sinboloan buruko argitasuna eta pentsamendu unibertsalarekiko lotura nabarmentzen dira, Aquarius-en zeinuaren amaiera bere aintza eta nagusitasun intelektual guztietan dela gogoraraziz.\nBizitza honetan, otsailaren 18an jaiotakoak barkamena eta maitasun jainkotiarra aurkitu behar dituzte bihotzetan, ezer baino lehen beren behar emozionalak moteltzeko eta zaintzeko modua aurkitu behar dute. Zentzumenak jarraitzen ikasten eta beren errealitatea definitzen duten sentimendu sotiletan sinesten dutenean, erraz topatuko dute norberaren gogobetetasunerantz jarraitu beharreko bidea. Etxearen bila dabiltza, eta etxe hori beraien bihotzetan aurkitzen da beraien familia eta sustraiak beraiek bezainbeste besarkatzen dituztenean. Beraiek dira ardura bere gain hartuko dutenak aurretik jarraitu duten norabidean ez bezalako norabidean jarraitzeko.\nBizitza osoa hazkunde emozionalera bideratuta dagoela, otsailaren 18an jaiotako pertsonek beste pertsona batzuekin zerbait partekatzeko etengabeko beharra sentitzen dute. Barruko mundua modu egokian erakusten ez badute, ameslari bilakatzen dira zoriontsuak ez badira deitu ezin daitekeen zerbaiten bila. Haien maitasun bizitza pertsonalitate indartsuen bataila izan ohi da eta ez dira modu guztietan berdina ez den bikotekidearekin harremanarekin konformatuko.\nAurkitu nahi duten errespetua berdin eman behar da. Beren bideak zalantzan jartzen hasiz gero, aurrean dutenari prestatu ezin duten zerbait espero dutela aurki liteke. Hala ere, Aquarius guztiek egingo luketen moduan, gauza horiek distantzia jakin batetik hartzen dituzte, bakardadeak askatasunaz arrazionalizatuz eta gozatuz beren bakardadeak etsipenari edo tristurari amore eman ordez.\nOtsailaren 18an jaiotako pertsona batek kirol mota guztietan bikaina da, normalean indibidualak, talde bereko kide direnekiko enpatia eta ulermena erakustea ahalbidetzen duen gizarte kontzientzia maila lortu arte. Bultzatuak eta iraunkorrak izan daitezke beren indarra zalantzan jartzen duten jarduera guztietan, eta gauza asko egingo dituzte gorabehera, handitasuna bizitzako aukerarik bitxienen bidez lortuz. Tiroketan trebeak dira eta edozein motatako uniformeak itxura ona du. Egoera beharrak denboran goi postuetara eramango ditu.\nOtsailaren 18an jaiotako pertsona bat harri egokia bilatzen ari denean, malakita hartu beharko luke bere bildumarako. Intuizioa hobetzen duen harria da eta energia helburu guztietara bideratzen lagunduko die. Bihotzaren chakraren bibrazioarekin bat etorriz, pixkanaka beren barne emozionala asetzeko beharrezko oreka emango die, sua nortasun epel eta atseginaren bidez sua piztuz mantenduz, eta ez bihur daitekeen bezain suntsitzailea.\nOtsailaren 18an urtebetetzea oparia\nData honetan jaiotakoari opariak ez du inolaz ere oldarkorra izateko arrazoirik, nahiz eta bere ekintzak erasokortasunean interesa duela erakusten duen. Ziurta ezazu emozio negatiboen bidera bidali nahi duzun guztia egiaztatzen duzula eta zure aukeretan esker ona eta maitasuna erakutsi. Beti gezia eta arkua bezalako zerbait eman diezaiekezu, jakintsua da bihotzerako zerbait egitea, iraganeko istorioak, heziketa eta maite dituzten pertsonekin dituzten harremanak entzuten. Euren mundu intimoan sartu ondoren, ezinezkoa da akatsik egitea edozein unetan opari bat aukeratzerakoan.\nEzaugarri positiboak Otsailaren 18rako Born\nSutsua, sortzailea, bideratua eta ulergarria, liderra behar duen unea sumatzeko gai den norbait da, ausart bihurtuz. Azkar eta sutsu, emozioa bilatzerakoan, bihotz zabalik egon nahi dute bizitza osoan.\nEzaugarri negatiboak Otsailaren 18rako Born\nMugak astinduta, emozioak baztertu ditzakete, arrazionalegiak bihurtzen dira eta aurrean duten etorkizun praktikora jotzen dute. Beste pertsona batzuei sor diezazkieketen sentsibilitatea eta minaren berri izan gabe.\nOtsailaren 18an urtebetetze ospetsuak\n1933an jaio zen Yoko Ono, japoniar-estatubatuar multimedia artista, abeslaria eta bakearen aldeko ekintzailea, The Beatles taldeko John Lennonen bigarren emaztea eta alarguna. 2012an, Rainer Hildebrandt doktorearen Giza Eskubideen Saria jaso zuen, urtero ematen baitzaio giza eskubideen aldeko ezohiko eta indarkeriarik gabeko konpromisoa aitortzeko.\n1950ean Cybill Shepherd jaio zen, aktore, abeslari eta modelo ohia estatubatuarra, Moonlighting, The Heartbreak Kid, The L Word, beste edozein filmetan ezaguna. Bere burua 'jainkosa gurtzen duen kristau pagano budista' dela esan du edo, beste modu batera esanda, erlijio matriarkal batekoa.\n1954an John Travolta jaio zen, aktore, dantzari, abeslari eta ekoizle estatubatuarra, bi Oscar sarietarako izendatua. Bere Unibertsala aurkitzeko, ordea, zientologiara bihurtzea aukeratu zuen katoliko erromatarra izan ondoren.\n1885 - Mark Twain-en (azaroaren 30ean jaioa) Huckleberry Finn-en abentura nobela argitaratu zen AEBetan\n1911 - 6.500 gutun abiapuntutik 10 kilometro ingurura entregatzen dira, aireko posta duen lehen hegaldi ofizialaren bidez.\n1930 - Pluton aurkitu zuen Clyde Tombaugh-ek (otsailaren 4an jaioa) urtarrilean egindako argazkiak aztertzen ari zela.\n1930 - Historian lehenengo aldiz, Elm Farm Ollie behi batek hegal finkoetako hegazkin batean egiten zuen hegan.\n1954 - Los Angelesen, Zientziologiaren lehen eliza sortu zen.\n2013 - 50 milioi dolarreko diamanteak lapurtu zituzten lapur armatuek Belgikako Bruselako aireportuan egindako erasoaldi batean.\nAukeratu Ikurra Eskorpioia Akuarioa Bitxiak Irakurtzen Dut\nleoiak eta kaprikornioak egin\nzer dira zodiakoen datak\nzodiako zeinu abenduaren 13rako\nzer den zodiako zeinua maiatzaren 8a


harri – Aingura Photo\nEliza baten atzekaldea (Back of a church)\nPosted on 30 Aza ’17 24 Aza ’17 Posted in Arkitektura (Arquitecture)Tagged argazki, church, eliza, harri, Italia, photo, photography, stone, TrentoLeave a comment\nTrentoko katedrala erromanikoa orain dela 800 urte sortua. Eraikintzarra, harri zuriaz eraikia.\nEstolda harrizko kale batean (Sewer in stone street)\nPosted on 17 Aza ’17 13 Aza ’17 Posted in Detailea (Close-up), Zuri-beltz (B&W)Tagged argazki, espaloi, España, harri, kale, pavement, photo, photography, Santillana del Mar, stone, streetLeave a comment\nSantillana del Mar (Espainia)\nHerriak itxura erabat zaindua dauka. Harria edono ageri da, kaleetako zoruan ere. Irudi abstraktua osatzen dute harri puxkek, estoldak eta urak bustitako harri tarteek.\nBeirate koloretsua (Colourful stained glass)\nPosted on 3 Aza ’17 28 Urr ’17 Posted in Arte eta diseinua (Art & Design)Tagged argazki, beirate, church, eliza, France, harri, Nancy, photo, photography, postaday, stained glass, stoneLeave a comment\nKonponketa baten erdia egonda ere, xarmangarria da beiratea. Kolore biziak, irudi zainduak, forma erakargarriak. Denek gordetzen dute garai bateko lilura.\nKolumna tartean (Surrounded by columns)\nPosted on 30 Urr ’17 24 Urr ’17 Posted in Arkitektura (Arquitecture)Tagged argazki, baroque, barroko, column, France, harri, kolumna, Nancy, negu, photo, phtography, postaday, stone, winterLeave a comment\nHarrizko kolumnak, estatuak, leiho zabalak. Luxua nonahi jauregi honetan. Pena da itxita zegoela eta erabili gabea ematen zuela.\nBeste olatu bat gehiago (One wave more)\nPosted on 24 Urr ’17 18 Urr ’17 Posted in Abstraktua (Abstract)Tagged against the light, argazki, argi-kontra, ch, harri, negu, Neuchatel, olatu, photo, photography, postaday, stone, Suisse, wave, winterLeave a comment\nOlatuak azkar desagertzen dira. Denak apar eztanda batean desagertzen dira. Baina atzetik olatu gehiago etorriko dira. Bat, eta gero beste bat.\nApar langarra (Foam rain)\nPosted on 23 Urr ’17 17 Urr ’17 Posted in Abstraktua (Abstract)Tagged against the light, argazki, argi-kontra, ch, harri, negu, Neuchatel, olatu, photo, photography, postaday, stone, Suisse, wave, winterLeave a comment\nUr tanten langarra soilik gelditzen da, harrian jo eta gero. Aparra urarekin nahastu eta gero. Uhina galdu eta gero.\nOlatua eta harria (Wave and stone)\nPosted on 22 Urr ’17 16 Urr ’17 Posted in Abstraktua (Abstract)Tagged against the light, argazki, argi-kontra, ch, harri, negu, Neuchatel, olatu, photo, photography, postaday, stone, Suisse, wave, winterLeave a comment\nHaizeak olatuak harrotzen zituen neguko goiz eguzkitsu batean. Olatuak pasealeku ondoan jarritako harri puskek lehertzen zituzten, aparra nonahi zabalduz.\nHondartza harritsua (Stony beach)\nPosted on 25 Eka ’17 8 Uzt ’17 Posted in Itsasoa (Seascape)Tagged autumn, harri, Italia, Porto Selvaggio, postaday, Salento, stone, udazkenLeave a comment\nHarri eta izotzan zizelkatutako mendi gaina (Summit sculptured in rock and ice)\nPosted on 24 Api ’17 4 Urr ’17 Posted in Paisaia (Landscape)Tagged ch, harri, ice, izotz, Jungfrau, mendi, mountains, postaday, rock, Schweiz, sky, summer, uda, zeruLeave a comment\nHarrizko pareta (Stone wall)\nPosted on 16 Api ’17 8 Uzt ’17 Posted in Paisaia (Landscape)Tagged Erretes Tudela, Euskal Herria, harri, postaday, stone, tree, zuhaitzLeave a comment\nHartz baten itzala (Shadow of a bear)\nPosted on 9 Api ’17 4 Urr ’17 Posted in Abstraktua (Abstract), Zuri-beltz (B&W)Tagged bear, ch, Ebenalp, harri, hartz, itzal, postaday, Schweiz, shadow, stoneLeave a comment\nOinazez beteriko harriak (Stone filled with suffering)\nPosted on 5 Api ’17 8 Uzt ’17 Posted in Arkitektura (Arquitecture)Tagged Amsterdam, estatua, harri, Nederland, postaday, statue, stoneLeave a comment\nLabarra eta kosta harritsua (Cliff and rocky coast)\nPosted on 21 Abu ’16 14 Abu ’16 Posted in Itsasoa (Seascape)Tagged cliff, Euskal Herria, Galea, Getxo, harri, labar, rockLeave a comment\nHarrizko hondartza (Rocky beach)\nPosted on 19 Abu ’16 13 Abu ’16 Posted in Itsasoa (Seascape)Tagged beach, Euskal Herria, Galea, Getxo, harri, hondartza, olatu, rocks, wavesLeave a comment\nHarri eraztuna (Stone ring)\nPosted on 9 Abu ’16 4 Abu ’16 Posted in Natura (Nature)Tagged egur, eraztun, Ermua, Euskal Herria, field, harri, Laudio, ring, stone, wood, zelaiLeave a comment\nAma semearekin (Mother with child)\nPosted on 22 Uzt ’16 18 Uzt ’16 Posted in Arte eta diseinua (Art & Design)Tagged ama, Antwerpen, België, child, estatua, harri, mother, statue, stone, umeLeave a comment\nErreka bateko harrizko hondoa (Stony floor of a river)\nPosted on 6 Eka ’16 1 Eka ’16 Posted in Abstraktua (Abstract), Natura (Nature)Tagged harri, ibai, Italia, river, stones, TornaventoLeave a comment\nHarriak enbor erori baten gainean (Stones above a fallen trunk)\nPosted on 17 maiatza ’16 12 maiatza ’16 Posted in Natura (Nature), Zuri-beltz (B&W)Tagged enbor, harri, Helsinki, stones, Suomi, trunkLeave a comment\nHarrizko emakume biluzia (Naked stoney woman)\nPosted on 25 Api ’16 21 Api ’16 Posted in Arte eta diseinua (Art & Design)Tagged emakume, estatua, Finland, harri, Helsinki, statue, stone, womanLeave a comment


«Dantzariak eta bizitza ditut inspirazio» — dantzan.eus\nHemen zaude: Hasiera › Hemeroteka › «Dantzariak eta bizitza ditut inspirazio»\n«Dantzariak eta bizitza ditut inspirazio»\nMyriam Naisy, koreografoa\nEuropako konpainia ospetsuenetan lan egin duzu bai dantzari eta bai koreografo gisa ere. 1998an, berriz, zure konpainia sortu zenuen. Zergatik?\nHainbat dantza taldetatik koreografia lanak egiteko deitu izan didate eta dantzari batzuekin oso harreman sakona sortu izan dut. Konpainietan dantzarien eta koreografoen artean harreman artistiko handiak sortzen dira. Denborarekin, dantzari horietako batzuk etorri zaizkit nire lan egiteko era gustukoa zutela esateko, eta Hélice taldea osatu dut.\nBeraz, hurbileko harremana duzue zuen artean. Horrek ba al du eraginik konpainiaren funtzionamenduan?\nBai. Esate baterako, ez dut, beste konpainietan bezala, saiorik antolatzen ikusgarria sortzen dudalarik. Ez dut uste dantzariak aldatzen ahal ditudanik oso harreman estua dudalako berekin. Dantzariak ez ditut hautatzen duten dantzatzeko eraren arabera. Denborarekin, guztion artean familia antzeko zerbait osatu dugu, eta, horrek badu eragina lan egiteko orduan. Maitaldian azaldu dugun “3 petits secrets” ikusgarria adibidetzat hartzen badugu, dantzaria konpainiatik joango balitz, ziur naiz ez nukeela ikusgarria beste inorekin landuko. Gure errepertorioko zenbait obra dantzarien izaeran oinarrituz egin ditut. Dantzariak konpainiatik joango balira, desagertu egingo lirateke.\nSorkuntza egiteko dantzariak zuretzat duen garrantzia aipatu duzu. Funtzionamendu horrek konpainiaren errepertorioari originaltasuna ematen dio. Hots, Europako koreografo gehienek sorkuntza batzuetan beren estiloa obra klasiko batera egokitzen dute. Zure kasuan, aldiz, denak dira asmatutako obrak...\nGauean, lo egiten dudalarik, edo nire alabaren jantziak lisatzen ditudalarik, bururatzen zaizkit koreografiak. Nire bizitzan eta dantzarien izaeran oinarritzen naiz koreografia bat sortzeko. “3 petits secrets” ikusgarria dantzariek didate sorrarazi. Ez da bat-batekoa guztia, nik idatzi baitut, baina, denborarekin, obra dantzariena bilakatzen dela ohartzen naiz. “Coquelico” dantza asmatu dut estilo berezia zuelako. Dantzaria beste era batekoa izan balitz, ez nukeen ikusgarri hori asmatuko. Obra, azken batean, ni eta dantzarien artean dagoen harremanak sortzen du. Hala ere, dantzariak ez dira nire inspirazio iturri bakarra, zeren, bikotekidearekin oso maitasun harreman azkarra dut, eta koreografia bat idazteko gogoa ematen dit. Kasu horretan obra ez da hain pertsonalizatua.\n“3 petits secrets” ikusgarria eskaintzeaz gain, “Kitsch” formako dantzaldia antolatu duzu Maitaldirako. Zer da dantzaldi hori eta zer-nolako garrantzia du zuretzat horrelako ekimen batean parte hartzeak?\nKitsch izendatu ditut Luis Mariano, Charles Trenet, Marilyn Monroe eta Billy Holliday kantariek abestu dituzten doinuak. Kantu horiek aukeratu ditut, eta, horien arabera, guztiek dantzatzen ahal dituzten koreografiak landu ditut. Dantzaldi horien lehen helburua elkar trukatzea eta une onak pasatzea da. Horrelako emanaldietan gehien interesatzen zaidana publikoarekin sortzen den harremana da. Ikusgarri bat eskaintzen dudalarik, gela ilun batean gara, eta nire unibertso koreografikoa eta dantzarien izaera erakustera ematen dut. Ikuslearen eta gure artean seriotasun handia dago. Dantzaldiak ikusgarriaren ondotik egin ohi ditut, eta ikuslearekin harreman ezberdina sortzen da. Gizartearenkomunikatzeko era berriek jendeen arteko harremanak asko aldatu dituzte, eta artistak ez du lehenago zuen tokia. Beraz, ikusleekin trukatzeko guneak sortu nahi izan ditut, eta dantzaldia tresna ezin hobea da horretarako.


Herria eraikitzeko oporrak – El arca de no sé\nLa bruja de Lezeaga: entre el mito y la realidad\nEspina de espino\nArchivos Elegir mes julio 2020 (1) junio 2020 (5) mayo 2020 (6) abril 2020 (7) marzo 2020 (5) febrero 2020 (2) enero 2020 (3) diciembre 2019 (3) noviembre 2019 (4) octubre 2019 (3) septiembre 2019 (4) agosto 2019 (3) julio 2019 (1) junio 2019 (2) marzo 2019 (1) febrero 2019 (3) enero 2019 (3) diciembre 2018 (3) noviembre 2018 (8) octubre 2018 (3) septiembre 2018 (2) agosto 2018 (3) julio 2018 (1) junio 2018 (5) mayo 2018 (3) abril 2018 (4) marzo 2018 (3) febrero 2018 (5) enero 2018 (6) diciembre 2017 (6) noviembre 2017 (10) octubre 2017 (8) septiembre 2017 (8) agosto 2017 (4) julio 2017 (2) junio 2017 (2) mayo 2017 (4) abril 2017 (5) marzo 2017 (3) febrero 2017 (6) enero 2017 (4) diciembre 2016 (11) noviembre 2016 (10) agosto 2016 (2)\nZer egin toponimia kaltegarri suertatzen zaizunean… Bizitzan dena ez da eztitsua. Horregatik natorkizue kontu-kontari.\nJoan den asteazkenean, urtarrilaren 18an, lan-batzar bat izan genuen Lakuan, Eusko Jaurlaritzak deitua. Xedea, gardena: orain eta etorkizunean (2018-2020), ahalik eta hoberen kudeatzea eta eskaintzea Euskadiko Autonomia Erkidegoko toponimia (leku-izenak mapetan, nabigatzaileetan, ofizialtzeak…).\nHor nengoen, duela gutxi berriztatu didatelako lehendik hor nuen zeregina: EUDELen ordezkari teknikoa naiz Euskararen Aholku Batzordeko Toponimia Azpibatzordean. EUDEL da, dakikezuenez, Euskadiko udal gehienen bilgunea: garen 252 udaletatik 234 daude hor, hau da, guztien %93. Nik lan egiten dudan udala, Laudio, kidea da: hori da ni hor egotearen arrazoia. Bestela esanda, kide den udal bateko langilea izan barik ezin ninteke batzorde horretan EUDELen ordezkaria izan.\nEuskadiko Autonomia Erkidegoan dauden udal teknikarien artetik hautatu ninduten ni toponimia bezalako esparru ederrean jarduteko: nekez irudikatu liteke plazer handiagorik. Ez dakit zergatik hautatu ninduten 2015ean eta zergatik orain (2017ko azaroan) berretsi, ez baitut erakunde horretan inor ezagutzen. Baina egia da, bestetik, aritua naizela aspaldidanik toponimian: Euskaltzaindiko euskaltzain urgazle eta Akademia horretako Onomastika batzordeko kidea izateak lagunduko zuen, hala nola, hainbat toponimia lanetan ibili izanak.\nEUDELen ordezkaritza hori, euro-zentimorik kobratu gabe egiten da eta, nire kasuan helburu bakarra du: gure herriaren ondare kultural eta linguistikoan ahalik eta hoberen jardutea, utziko dugun Euskal Herria aurkitu genuena baino hobea izan dadin.\nBatzar-mahai handi haren inguruan hainbat erakunde izan ginen, Miren Dobaran sailburuordea mahaiburu eta anfitrioi genuela:\n– Eusko Jaurlaritzaren Ingurumena, Lurralde Plangintza eta Etxebizitza Saileko ordezkaria\n– Eusko Jaurlaritzaren Gobernantza Publikoa eta Autogobernua Saileko ordezkaria\n– Arabako Foru Aldundia\n– Bizkaiko Foru Aldundia\n– Gipuzkoako Foru Aldundia\n– Instituto Geográfico Nacional [Espainiakoa]\n– toponimian aditutako batzuk eta\n– EUDEL, udalak, nire bitartez.\nHori guztia ez litzateke aipatzeko albistea izango, esan bezala, lehendik ere ari nintzelako. Baina aldaketa egon da.\nAho bete hortz geratu ziren guztiak hor jarduteko nuen arazoa mahairatu nienean: nire udalean ukatu egin didate horretarako orain arte nuen baimena eta batzar bakoitzeko nire opor-egun bat baliatu beharko dut.\nLehenbiziz suertatu da horrelako egoera eta guztiz berezia da. Salbuespenekoa esango nuke nik. Orain artean, harro zeuden udalak hor euren teknikaria izatearekin. Izatez, horrela egon naiz orain artean.\nBestalde, niri toponimiaren ardura horrek lan-zama handitzea besterik ez dakarkit, esan bezala, «etxeko lana» berdin egin behar dudalako eta batere konpentsazio ekonomikorik izan gabe egiten dudalako lan.\nNirekiko hartu den erabaki hori zilegi eta zuzena bada ere, ez da ezer ezetik sortu den zerbait, ibilbide luze baten azken ondorioa baizik. Eta seguru nago erabaki «berezi« horrek (eta batez ere jakinaraztean erabilitako tonua) zerikusi zuzena duela orain gutxi herritarrek ni «urteko laudioarra« hautatze eta izendatzearekin: akzioaren kontra, erreakzioa. Batzuei ez zaie gustatzen ni hain «ezagun eta baloratua» izatea. Ez dago besterik.\nHorrelakoa da bizitzan zenbaitetan pairatzen dugun «kuku-kumearen paradigma«: batzuek hazi ahal izateko, aurretik bota behar dituzte habian dauden beste kumeak, genetika ezberdina dutelako; erail behar dituzte habia-kideak, neba-arrebak, nahiz eta amildutako txoritxoak leku horretako bizilagun legitimoenak izan. Eta hori da duguna eta pairatzen ari garena.\nZer egin? Askatasunaren defentsagatik bada ere, aurrera jo. Eta baliatu horretarako erabili beharreko opor-egun guztiak. Batzar horietan nahi ez nautenei ez diet nik alde egiten ikustearen plazera eskaini nahi: ez dute merezi, ez dut merezi.\nDudan pena bakarra da nire familiari, bereziki nire alaba txikiari, dedikatu beharreko egun horiek lapurtzea. Baina seguru nago noizbait ulertuko, barkatuko eta eskertuko didala. Eta toponimia egoera hobean izango da, neurri batean, bere aitaren ahalegin zigortuari esker. Erraza da horma bat mailuka txikitzea baina zaila eraikitzea: ondo ikas dezala. Eta inoiz ikusiko balu gure herria eraikitzeko opor-egunak erabiltzera kondenatuta dagoela, erabil ditzala batere zalantzarik egin gabe.\nPS (2018 02 15): gaur, denbora luze samarra igarota, arazoa konpondu omen da eta batzar horietara joateko baimena (eskubidea) ontzat eman du alkate-udalburuak.\nPublicado el 2018-01-23 2018-02-15 Autor Félix MugurutzaEtiquetas eudel, Laudio, toponimia\nAnterior Entrada anterior: Txoriak zain ditugunean\nSiguiente Entrada siguiente: Misterios del cordón de San Blas


Abiatzear da Urola Kostako kultura eta sormen industrien mahai sektoriala - Karkara.eus\nAbiatzear da Urola Kostako kultura eta sormen industrien mahai sektoriala\nKarkara 2018-02-13 16:41\nBihar elkartuko dira UKUE Urola Kostako Udal Elkartearen egoitzan, sektorean sarea eratu eta beste proiektu batzuk garatzeko oinarriak finkatzeko.\n2017an eskualdeko kultura eta sormen industrien alorreko potentzialitate, ahultasun eta beharren azterketa egin zuen UKUE Urola Kostako Udal Elkarteak, "Urola Kosta, eskualde sortzailea" egitasmoaren bitartez. Egindako azterketa eta sentsibilizazio lanari jarraipena eman nahi diote orain, egitasmoak azaleratu dituen beharrei erantzunez. Besteak beste, sektorean sare bat osatzea, profesionalizatzea eta ikusgaitasuna ematea dira behar horiek.\nSektorean sare bat osatzeko beharrari erantzun bat emateko jarriko dute martxan Urola Kostako kultura eta sormen industiren mahai sektoriala. Sare hori mantendu eta beste proiektu batzuk garatzeko oinarriak finkatu nahi dituzte. Mahai sektoriala osatzeko bihar elkartuko dira, asteazkena, 9:30etatik 11:30etara Udal Elkartearen egoitzan (Urdaneta bidea 6, Zarautz).


EHUko Gizarte Kontseiluak gizarteari kontuak emateko adierazleen sistemaren 2020ko edizioa aurkeztu du - Ikei\nIKEIren lankidetzarekin egindako txostenak unibertsitate-errealitatearen panoramika eskaintzen du, EHUren jardueraren adierazleen eta emaitzen hautaketa oinarri hartuta, eta egungo egoera eta bilakaera aztertuz, Estatuko beste unibertsitate publiko presentzial batzuekin alderatuta.\nTxostenaren oinarria 20 adierazlez osatutako multzo bat da, honako kategoria hauetan kokatzen direnak:\nFinantzaketa eta gastuak: baliabideen eta gastuen gaineko ratio agregatuen araberako posizionamendua\nSarketa-maila: ikasle-kopurua eta estaldura-tasa\nPrestakuntza: lortutako emaitzak eta prestakuntza-prozesuaren eraginkortasuna\nInguruneko beharretara egokitzea: prestakuntzaren erabilgarritasuna, laneratzea, enplegua lortzea\nI+G+b ikerketa: ikerketaren intentsitatea eta kalitatea eta enpresarekin interrelazioa\nNazioartekotzea: ikasleen mugikortasuna eta erakarpena\nPrestigioa: kalitatea/bikaintasuna aipatzen duten programak\nHizkuntza-normalizazioa: euskarazko kredituen eskaintza\nGizarte-erantzukizuna: aukera-berdintasuna genero-ikuspegitik\n2020ko azterlanak (2018-19 ikasturteko informazioa jasotzen du, eta aurreko urtekoarekin eta serie historikoarekin alderatzen du) adierazten du Unibertsitate publikoak hobetu egin duela aztertutako 20 adierazleetatik 13tan. Adibidez, "Inguruneko beharretara egokitzea" eremuan, txostenak berritasun gisa jasotzen du 2014an ikasketak amaitu eta lau urtera EHUko graduatuen Gizarte Segurantzako afiliazio-tasaren eta laneko altaren adierazlea. Adierazle honetan lortu den emaitzak, urtetik urtera handituz doana, adierazten du kolektibo horren % 78,9 alta emanda dagoela 2018an. Ehuneko hori % 71,6koa da Estatuko unibertsitate publiko multzoarentzat.\nTxostena Gizarte Kontseiluaren webgunean dago eskuragarri: https://gizartekontseilua.com/


Hasiberrientzako sukaldaritza ikastaroa - Eskoriatza\nEskoriatza > Albisteak > Hasiberrientzako sukaldaritza ikastaroa\nHasiberrientzako sukaldaritza ikastaroa\nHasiberrientzako sukaldaritza ikastaroa, “Batch Cooking” janaria prestatzeko moduan oinarritua, errezeta erraz eta osasuntsuekin asteko dieta osasungarria prestatzeko eta planifikatzeko.\n“Ez dakit janaririk prestatzen”, “ez zait gustatzen kozinatzea”, “ez dakit zer prestatu”, “niretzat bakarrik kozinatzen dut”, “ez dut astirik”… Beti daude aitzakiak aurrez prestatutako janaria edo gure amarena erabiltzeko.\nMenu osasungarri, aberats eta nutritibo bikain bat prestatzeko irtenbide errazak eskaintzen dituen ikastaro bat proposatzen dizugu. Gure dieta planifikatzen, elikagaiak aukeratzen eta errezeta errazak, osasungarriak eta gertukoak prestatzen ikasiko dugu.\nEskoriatzako Udalak antolatutako ikastaro hau Simón Lizarraldek, Gamarrako Ostalaritza Eskolako irakasleak, emango du, eta Dorleta elkartearen laguntzari esker egiten da, bere instalazioak uzten baititu ikastaro hau egin ahal izateko.\nEgunak: maiatzak 17 eta 19 (asteartea eta osteguna).\nIzen ematea: H@ZI zerbitzua, 943 71 46 88 edo 650 49 51 66


http://pikselartphoto.com/research-personal-statement/ Eduki guztiak CC-by-sa 4.0 lizentziapean argitaratu dira kontrakoa adierazi ezean.\nEkainaren 24a: kutsadura elektromagnetikoaren kontrako eguna\nsource site 2012/06/25\nhttp://atakkumas.com.tr/online-essay-finder/ Osasunaren Mundu Erakundeak eta Europako Kontseiluak eremu elektromagnetikoen arriskuaz ohartarazi ondoren estatuak ez duela ezer egin salatu zuten atzo kutsadura elektromagnetikoaren kontrako elkarteek.\nclick here 2012/06/23\nclick Erresuma Batuko Ingurumen Agentziak erradioaktibitatea izaki bizidunengan barreiatzen dela berretsi du Sellafieldeko zentral nuklearraren inguruan bizi diren enarak aztertuta. Honakoan, gainera, hedaketa uste zena baino indartsuagoa dela ikusi dute.\nMendiaundiko harrobiaren kontrako mendi-ibilaldia\nHarrobia bertan behera gelditzea eskatuko dute larunbatean\nfollow link 2012/06/21\nhttp://dongtaygroup.vn/i-do-my-homework-slowly/ Larunbatean, hilaren 23an, Aurzberritik gertu egin nahi duten Mendiaundiko harrobiaren kontrako mendi-ibilaldia antolatu dute Mendiaundi Bizirik eta Zilbeti Bizirik plataformek. Ibilaldia goizeko 9.30tan aterako da Aurizberriko plazatik.\nhttp://www.casasdecampo.com.co/parents-dont-help-with-homework/ Parents Dont Help With Homework Urteak dira Nafarroako Kanala Elortzibarrean zehar igarotzen den gunean animalia ugari hilda aurkitzen direla. Antza denez animaliak bertara ura edatera gerturatzen dira, baina ezustean bertara erori eta ezinezkoa egiten zaie bertatik ateratzea.\nAustraliak Itsas erreserben sarerik handiena prestatuko du\ngo to link Dagoeneko badaukan 27 itsas erreserben zerrendari 33 gehiago gehituko dizkio Australiak. Helburua bale urdina, itsas dortoka... eta mehatxatutako beste hainbat espezie bizi diren itsasoak gordetzea da.\nIUCN-k mehatxatutako ekosistemak zerrendatuko ditu\nhttp://teamlasolas.com/online-essay-editing-services/ Naturaren Kontserbaziorako Nazioarteko Erakundeak (IUCN) munduko ekosistema mehatxatuen zerrenda gorria prestatuko du. Helburua espezieen zerrenda gorriaren antzeko bilduma bat osatzea da, ekosistemen egoeraren jabe izateko.\nZabortegiak eta zabortegiak\nGipuzkoako hondakinen kudeaketa plan berriak errefusak egonkortu eta probintziako hainbat gune degradatutan pilatzea proposatzen du.\nGipuzkoako hondakinen kudeaketarako plan berriak probintziako hiru zabortegiak ixtea aurrikusten du 2014rako. Halere, plan berriak dio birziklatu ezin diren hondakinak egonkortu eta gune degradatuetan (harrobiak…) metatuko direla. Oposizioko alderdien ahotan “iruzurra”, “amarrua” eta antzerakoak entzun ditugu. Baina zer dira zabortegi berri hauek?\nGipuzkoako Aldundiak erraustegiak eta zabortegiak baztertu nahi ditu\n2020rako hondakin guztien %75 gaika biltzea du helburu Gipuzkoako hondakinak kudeatzeko estrategiak\nGipuzkoako Aldundiak hondakinak kudeatzeko estrategia atera berri du. Estrategia horren baitan 2020. urtean hondakin guztien %75a gaika jaso nahi da. Horrekin zabortegiak itxi, sei konpostatze planta sortu eta biometanizazio planta bat egitea aurreikusten da.\nPortland-ek errausketa interes berezikoa izendatu dezala eskatu dio Nafar Gobernuari\ngo here 2012/06/05\nPortland enpresak zementua egiteko erregai gisa egurra erretzen zuen orain arte. Orain hondakinak erretzeko asmoa du energia lortzeko, eta proiektu hori Udalaz Gaineko Intzidentziadun Proiektua izendatzea eskatu dio Gobernuari.\nMendi-martxa bat. Hamaika aldarrikapen\nHarrobia egiten ari diren ingurunea ezagutu ahal izan dugu Alduide Mendia Kordinakundeko kideek antolatutako mendi-martxara hurbildu garenok. Gainera, borroka zertan den azaldu zaigu.\nZilbetiko harrobiaren kontrako mendi-martxa\nZilbetiko harrobia bertan behera gelditzea eskatuko dute larunbatean\ncheap fast essay 2012/05/31\nLarunbatean, ekainak 2an, mendi martxa bat antolatu dute Alduide Mendia Kordinakundeko kideek. Helburua harrobia egiten ari diren ingurunea ezagutzea eta sarraskiaren berri ematea da.\nBardeetako tiro-poligonoaren kontrako ibilaldia igandean\nGerrarako bideratutako dirutza zerbitzu publikoetan inbertitu dadila eskatuko da\nEkainak 3an, igandea, Bardeetako tiro-poligonoaren kontrako 25. martxa egingo da. Urtero bezala, Bardeetako Biosferaren Erreserban egiten diren praktika militarrak bertan behera gelditu daitezela eskatuko dute berriro ere.\nErrausketari buelta eman ezinean\ncheap papers written 2012/05/26\nEuropako Ganberak Europako batzordeari txosten baten bidez zabortegiak eta erraustegiak itxi ditzala eskatu berri dio. Eskaera hau, ordea, modu desberdinean interpretatu dute PSE eta EAJ alderdiek eta Gipuzkoako erraustegiarekin tematuta jarraitzen dute.\nNatura 2000 Sareak bultzada bat behar du\nNatura 2000 Sarearen eremu askoren kudeaketa planak onartzeke daude oraindik Espainian, WWFk dioenez\nhttp://santosuniversity.com/essay-company/ essay company 2012/05/23\nAinhoa Diez de Salazar\nWorld Wildlife Fundek (WWF) salatu duenez, Espainiar estatuan Natura 2000 Sarearen barruan kokaturiko eremuen %9 soilik ditu onartutako kudeaketa planak. Diotenez, plan horien onarpenak onura handiak dakartza, izan ere Europatik diru laguntzak jasotzea, landa-eremuetan lanbideak sustatzea eta jarduera tradizionalak mantentzea suposatuko luke kudeaketa plan horiek onartzeak.\nStatistics, How Many Minorities Transfer From Community Colleges To Universities 2012/05/21\nHuescan gatibutzan jaiotako azken ugatza Picos de Europara eraman dute hazi eta bakarrik bizitzeko gai izatea lortzen duenean bertan askatzeko. Picos de Europan birsartutako bigarren ugatza izango da.\nhttp://studioecosam.it/essay-buying-cheap/ Mugikorra: 667498730


Urdaibai Bird Center | BBK\nBBK eta zu\nPunto menú Created with Sketch.\nHezkuntza eta ingurumena\nIkerketa eta osasuna\nEkonomia eta enplegua\nMendekotasuna eta ezintasuna\nUrdaibai Bird Center naturari begira zabaldutako lehioa da. Atlantikoaren Ekialdeko migrazio-ibilbideetako hezeguneen behatokia, Europa osoan erreferentzia diren instalakuntzak barne. Zientziari eta guztien gozamenari irekitako espazioa. Guk baliabideak besterik ez genuen ipini, natura gainerakoaz arduratu zen.\nUrdaibaiko Biosferaren erdian dagoen leku izugarri hau bisitatzera gonbidatu nahi zaitugu, izan ere, naturaren museo bizi hau ingurune paregabean dago. Hegaztien nahiz haien emigrazioen ikerketa eta behaketa ditu ardatz, aparteko leku batean. Zentro bizia da, bertan egun bakoitza desberdina da. Egunsenti bakoitzean zer datorren ezin da jakin. Hegazti bakoitzaren hegalen mugimenduak ezartzen du egun bakoitzaren nondik norakoa.\nUrdaibai Bird Center Arantzadi Zientzia Elkarteak kudeatzen du. Bere xedea hegaztien, haien migrazioen eta bizi diren habitaten ikerketa nahiz haren zabalkundea da. Bertan ikertzeko eta zabalkunderako taldeak koordinatzen dira. Hala, bisitariak lanean ari diren hegaztiei buruzko proiektuen lekuko zuzenak izan daitezke. Naturaren baitan murgiltzeko aparteko lekua.\nAranzadi Zientzi Elkartea\nOrueta 7. Gautegiz Arteaga\n94 625 11 57\nPribatutasuna eta lege-oharra\nGobernu Korporatiboaren txostenak\nBIDALI MEZU BAT BBK-RI\nWebgune honek cookieak erabiltzen ditu. Nabigatzen jarraitzen baduzu, horien erabilera onartzen duzula ulertuko dugu.UlertutaPribatutasuna eta lege-oharra


Istoriolari: Ikasturte honetarako Paper erronka\nInar Azpiroz 2016(e)ko ekainaren 5(a) 19:14\nOraingo honetan euskal idazle baten liburua aurkeztera natorkizue: ERINIAS TABERNA. Amaia Ormaetxeak hamasei urte zituenean idatzi zuen, IV. Bilintx literatura lehiaketan 2. saria eskuratuz, 12 urtetik gorakoentzat sailkatuta dago.\nEleberri hau intrigazkoa da eta behin irakurtzen hasi ezkero, ezin duzu utzi amaitu arte.\nErika Erostarbe 2016(e)ko ekainaren 13(a) 15:51\nEgun bat Petre Romanscuren bizitzan.\nMaialen Etxaniz Esnal 2016(e)ko ekainaren 21(a) 12:14\n8 ipuin gotiko. Misteriozko 8 ipuin kontatzen dira.\nAnonimoa 2016(e)ko uztailaren 12(a) 20:35\nNaroa naiz eta oraingo honetan bi liburu esango dizkizut : ASMATU NOR NAIZEN eta DORRETXE ZAHARREKO MISTERIOA.\nEspero dut zure gustukoak izatea!\njone zendoia 2016(e)ko uztailaren 23(a) 12:45\nNik oraingoaz charlie eta txokolatezko fabrika irakurri dut soilik.\nEspero dut gustatzea eta udara ona pasatzea!!!\nNora Aguinaga 2016(e)ko uztailaren 30(a) 15:55\nKaixo, nik asmatu nor naizen liburua gomendatzen dizut. Misteriozkoa da\nAnonimoa 2016(e)ko abuztuaren 6(a) 14:08\nKaixo, zomorroen kluba liburua gomendatzen dizut.\nAnonimoa 2016(e)ko abuztuaren 11(a) 11:40\nItsaso naiz. Leo eta elurretako ibilaldi zoragarria gomendatzen dizut! Ikaragarri gozatu dut Leo eta bere erregaliz taldearekin! Espero dut zure gustokoa izatea!\nNaia Ramada Granado 2016(e)ko abuztuaren 24(a) 10:31\nKaixo Idoia! Gizajo baten egunkaria: Egun zakurrak gomendatzen dizut. Oso entretenigarria eta dibertigarria! Azkar irakurtzen da eta gainera denbora oso azkar igarotzen da.\nMaria Yarza 2016(e)ko abuztuaren 25(a) 21:40\nNik udara hontan Kafka eta panpina bidaiaria, Egun bat Petre Romanescuren bizitzan eta A zer Gaupasa liburuak irakurri ditut. Gomendagarriak!\njune ulacia larrañaga 2016(e)ko abuztuaren 27(a) 12:39\nKaixo Idoia! Oraingoz ez daukat euskarazko libururik baina Euskal Herrian kokatuta dagoen trilogia bat gomendatzera nator. Erabateko misterioa da. Lehenengo liburua bakarrik irakurri dut baina irrikaz nago bigarren eta hirugarren liburuak irakurtzeko. Seguruenik, zuk ere irakurta edukiko dituzu. Baztaneko trilogia. Berriz irakurtzeko grinarekin!\nirati zubeldia 2016(e)ko abuztuaren 28(a) 12:26\nkaixo!Nik uda hontan ez dut denbora gehiegirik eduki irakuretarako baina lekutxo bat billatzuz "JARA BARTZELONAN" irakurri dut\nAnonimoa 2016(e)ko abuztuaren 30(a) 09:54\nKaixo Idoia! Uxue naiz eta itsaslabarreko etxea gomendatzen dizut.Miren Agur Meaben liburua da\njone egaña 2016(e)ko irailaren 5(a) 11:57\nKaixo Idoia, nik "inork ikusi ezin duena", liburua irakurri dut.Oso gomendagarria.(Beldurrezkoa)\nAnonimoa 2016(e)ko irailaren 7(a) 16:51\nKaixo Idoia! Ian naiz eta nik "Nur eta magia kanpamentua" eta "Gose jokoak" irakurri ditut. Biak gomendatzen dizkizut bat dibertigarria delako eta bestea abenturazkoa.\nAnonimoa 2016(e)ko irailaren 12(a) 20:46\nArgiaren boterea, oso polita da, gustuko izango duzu\nHodesi 33 2016(e)ko azaroaren 23(a) 20:28\nKaixo guztioi. Nik Ingelesen hilerria izenburutzat duen liburua gomendatzen dizuet. Donostian oinarritutako misteriozko liburu bat da. Benetan interesgarria.\nAitor Larrañaga 2016(e)ko abenduaren 28(a) 09:43\nKaixo irakurleok! Ni Aitor larrañaga naiz eta gaur bi liburu berri ekarri ditut. BELDURRAREN GAZTELUA: Bi gazte dira GoldenHarvest hirian, eta biek gauza bera dute burua. LABERINTOKO BORROKA: Bada ba egun batean eskola batetik bota zioen mutiko bat, eta beste erremediorik gabe eskola berrri batean asten da.\nErika Erostarbe 2017(e)ko urtarrilaren 10(a) 18:10\nTapper Bikiak Gerran gomendatzen dizut. Egunerokoa


The World March in Full Sail - Martxa Mundiala\nHasiera » Berri » Sakatu oharrak » Nazioarteko Belaren Martxa\nBakearen eta Indarkeriarik gabeko 2. Mundu Martxa «belean beteta». Urriaren 27an “Bakearen Itsasoa Mediterraneoa” etapa hasten da, Genovatik eta azaroaren 5ean Bakearen Itsasontziarekin topaketa egingo da.\n27ko urriaren 2019an Genovatik abiatuko da «Bakearen Mediterraneoan«, Bakearen eta Indarkeria Ezaren aldeko 2. Mundu Martxaren itsas ibilbidea, urriaren 2an Madrilen hasi eta 8ko martxoaren 2020an Espainiako hiriburuan amaituko den bake ekitaldia.\nBost kontinenteetan hasitako Martxako ibilbideen barruan, ontziaren bidaia Liguria hiriburutik hasten da «Bakearen Mediterraneoan«, Nazioarteko Martxa Batzordeak bultzatuta, honako hauekin elkarlanean: Exodus Fundazioa Antonio Mazzi horrek Elba uharteko Erkidegoko bi belaontzietako bat eskuragarri jarri du, itsas kultura sustatzeko elkartea Carta della Speziaren Nave eta Kandelari Elkartasunerako Italiako Batasuna (AEB).\nBidaia itsasoaren besoetatik abiatuko da Galata Mu.Ma aurrean\nBidaia Galata Mu.Ma, Genovako Itsasoko eta Migrazioen Museoaren aurreko moilatik abiatuko da eta Marseillan eta Bartzelonan egingo du geldialdia. Bakearen itsasontzia, izen bereko Japoniako GKE itsasontzia hogeita hamabost urte daramatza mundu osoan zehar bakearen kultura, desarmatze nuklearra, giza eskubideak babesteko, ingurumena babesteko eta garapen iraunkorra sustatzeko.\nMediterraneoko banbu bakea itsas 720\nKataluniako hiriaren ostean, itsasontzia Tunisia, Palermo eta Livornon geldituko da, azken geldialdia Erroman izango da, lurrez, Italiako Geografia Elkartearekin egindako bidaia egunkaria aurkeztuko duen bilerarako.\n«Bakea, armagabetze nuklearra, giza eskubideak eta ingurumena: hauek dira 2. Mundu Martxaren gaiak, lehenengotik hamar urte igaro direnean, hogeita hamar gerra eta hemezortzi krisi gune dituen mundua zeharkatuko duena.\nGure jardunaren muinean estatuei TPAN berresteko eskaera dago\n“Gure ekintzaren erdian Estatuei arma nuklearren debekuari buruzko Ituna berresteko eskaera eta arma konbentzionalen armagabetzearen bide baten aldeko apustua daude. Dagoeneko 1995eko Bartzelonako Adierazpenean jasotako kontzeptuak Mediterraneoko Bakearen Foroan, 12 herrialdek sinatuta”, azaldu du Tiziana Volta Cormiok, Martxako nazioarteko taldeko kideak.\n«Paperean geratu den adierazpena. Mediterraneoan egunero ikusten duguna jasanezina da: Europa, 2012an Bakearen Nobel Saria jaso zuena, gaur egun oraindik indarkeria handiaren eszenatokia da, ezin du bete.\nArmak Europatik alde egiten dute eta haurrei sartzeko baimena ematen zaie haiei eskainitako ekitaldiak (Vicenza, Rimini eta laster berriro Brescia-n).\nHori dela eta, itsasotik “ibiltzea” erabaki dugu. Era berean, Mediterraneoan nagusi diren kultura ezberdinei aurre egiten dieten gorroto eta indarkeria hitzei nahikoa esan beharraren lekukotasuna eman nahi dugu, baina baita klimaren menpe dagoen ingurumenaren aurkako indarkeria salatu ere, itsas ingurunea bereziki. . Indarkeria ez aktiboaren arma indartsuarekin egin nahi dugu».\nExodus-ek estropezu egiten duten pertsonei "benda" batzuk bakarrik jarri dizkie\n“Gizartean, politikan, gizartean eta harremanetan krisi sakoneko garaian, bizi duguna bezalakoa, beldurra, mesfidantza eta intolerantzia sentimenduak hazten eta elikatzen ari den honetan, garrantzitsua da seinale sendoak eta ukigarriak ematea, eta, aldi berean, gizartean, politikan, gizartean eta harremanetan bizi den krisialdi sakonean bizi den garaian. indarkeriarik gabekoarekin erantzunez.\n35 urtez, Exodusek estropezu egiten duten pertsonei "benda" batzuk jarri ez ezik, egunero lan egin du ikastetxeetan, familietan eta gizartean balore positiboak helarazteko, estropezu egiten dutenei erantzun alternatibo eta eraginkorrak emateko. arazoak, hezkuntza ikuspegiarekin.\nHori dela eta, beti atxiki izan gara gai garrantzitsuen inguruko manifestazio eta ekimen “protesta baketsuan”, haurrei gizartean modu kritikoan eta aktiboan hurbiltzeko eta bizitzeko beharrezko tresnak eskaintzen dizkietenak.\nBakearen Aldeko 2. Mundu Martxan sartzeko erabakiak azpiko aukera hori berresten du –dio Don Antonio Mazzi, Exodus Fundazioko presidenteak–, eta itsasoz “oinez” egitea bikoitza aukera esanguratsua da.\nBelaontzia aparteko leku didaktiko eta terapeutikoa delako, elkarren arteko errespetua, partekatzea, diziplina, parte hartzeko gaitasuna, egokitzeko espiritua, ahalegina, edertasuna eta naturarekin harremana izateko balioak sustatzen dituelako. gure hezkuntza behar dugu eta, beraz, bakerako hezkuntza ere.\n2 Bakearen eta Indarkeriaren aldeko Mundu Martxa: Nola elkartu eta parte hartu\nBakearen eta Indarkeriaren Mundu Martxaren lehen edizioa, Mundo de Guerras y Sin Violencia erakunde humanistaren sortzailea den Rafael de la Rubiak pentsatua, 2009-2010-en egin zen eta 97 herrialdeak estali zituen. Martxoko bigarren ediziorako, kontinente guztiak zeharkatuko dituzten bake bideez gain (Italian Triestetik, Fiumicello (Ud), Vicenza, Brescia, Varese, Alto Verbano, Turin, Milan, Genoa, Bologna, Florence igaroko da) , Livorno, Narni, Cagliari, Olbia, Erroma, Avellino), Reggio Kalabria, Riace, Palermo), Batzorde Antolakuntzak erakunde baketsuei, ingurumenari eta eskubide zibilei, helegitea jarri zien, herritar indibidualei bultzada bat emateko. Martxoko aldia, ekimenak 2019-2020 martxoaren aleei buruzko lurraldean dituzten ekimenak:\n- Armagabetze nuklearra. 2017an, hirurogeita hemeretzi herrialdek sinatu zuten TPAN, Arma Nuklearrak Debekatzeko Ituna. Ituna baino lehen, arma nuklearrak erabateko debekua jasan ez zuten suntsipen handiko arma bakarrak ziren (arma kimikoak eta bakteriologikoak daude), TPANaren 15. artikuluak ezartzen du indarrean sartuko dela 50 estatu berretsi eta gordailutzen dituztenean. berrespena. Gaur egun, 33 herrialdek berretsi dute TPAN, 17 falta dira ituna eraginkorra izan dadin. Italiak ez du TPAN berretsi.\nNazio Batuen Eraberritzea, Ingurumen Segurtasunerako Kontseiluan eta Segurtasun Sozioekonomikorako Kontseiluan konstituzioarekin.\nGarapen iraunkorra eta gosearen aurkako borroka munduan\nGiza eskubideen defentsa bereizkeria mota guztien aurrean\nIndarkeria ez kultura berria eta indarkeriarik eza aktibitatea ekintza metodo gisa.\nItaliako elkarteen kasuan, kide izateko eskaera bidali behar da italia@theworldmarch.orggainerakoentzat adhesiones@theworldmarch.org.\nInformazio gehiago webgunean: www.theworldmarch.org\nArt Flashes the World March\n4 iruzkin «The World Full Sail March» aldizkarian\n26 / 10 / 2019 en 03: 12\nZorionak guztioi! ...\n2ª Bakearen eta Indarkeriaren aldeko Mundu Martxa, 1ª-ren arrakasta historikoa jarraituz 2010-en, Nazio Batuen ("Bakearen eta kulturaren arteko indarkeriarik gabeko" Nazioarteko diziplinarteko mintegiarekin lotutako jarduera) (UNESCO-IPT-UCM), Fernando Pardos Díazek zuzentzen du.\nZorionak guztioi! ...?\nPingback: Egunkaria, urria 27 - Mundu Martxa\nPingback: Egunkaria, urria 28 - Mundu Martxa\nPingback: Eguna egunkaria, 27 ottobre - Mundu Martxa


M-3aren oroimenerako lekua | Politika | Berria\nM-3aren oroimenerako lekua\nGonzalez, Elizalde, Artolazabal eta Urtaran atzo, Gasteizko San Frantzisko elizako kaperan, Biktimen Oroimenezko Zentroa sortzeko akordioa sinatzen. IREKIA Tamaina handiagoan ikusi\n2021eko otsailak 19 - Gasteiz\nLehen urrats bat egin eta 1976ko martxoaren 3ko gertakariak eta biktimak oroitzeko eta aitortza egiteko asmoz, Biktimen Oroimenezko Zentroa sortzeko akordio bat sinatu zuten atzo instituzioek. Gasteizko Zaramaga auzoko San Frantzisko elizan ezarriko dute espazioa, egun hartakoak gertatu ziren leku berean, hain zuzen. Bost langile hil eta ehunka pertsona zauritu zituen Poliziak egun hartan. Beatriz Artolazabal Eusko Jaurlaritzako Berdintasun, Justizia eta Gizarte Politiketako sailburuaren arabera, beraz, zentroa sortzeko «lekurik egokiena» da eliza, eta azpimarratu zuen «historikoa» izan dela akordioa lortzea: «Egun hartako gertakariekin eta biktimekin dugun zorra kitatzen hasiko gara, behin betiko». Haren arabera, zentroa «oroimenaren gunea eta elkarbizitzaren itsasargia» izango da, eta horretarako lehen harria jarri zuten atzo.\nSailburuarekin batera, atzo eginiko agerraldian egon ziren Ramiro Gonzalez Arabako Foru Aldundiko ahaldun nagusia, Gorka Urtaran Gasteizko alkatea eta Juan Carlos Elizalde Gasteizko Gotzaindegiko gotzaina. Hain zuzen, San Frantzisko elizako kaperan sinatu zuten zentroa sortzea ahalbidetuko duen akordioa. Asmoa fundazio bat sortzea da, besteak beste memoriaren zentroa sustatzeko eta kudeatzeko, eta, horretarako, Elizbarrutiak eliza utziko dio fundazioari. Ekinbideak instituzioen «lidergoa» izango duela azpimarratu zuen Artolazabalek, baina gizarte eragileekin ere jardungo dutela. Haren ustez, soilik era horretan izango da posible biktimen «memoria» errealitate bihurtzea. Herri mugimenduetako ordezkariak eta Martxoak 3 elkartea, ordea, ez ziren egon atzoko aurkezpenean, eta bihar goizean egingo dute agerraldi bat beren balorazioa egiteko.\nMemoriaren garrantzia izan zuen oinarri Artolazabalek. «Memoria ez da soilik iragana; memoria, batez ere, etorkizuna da, egiaren eta elkarbizitzaren alde jarduteko». Hain zuzen, erantsi zuen inork ez diela bizia itzuliko orain dela ia 45 urte Poliziak hil zituen bost langileei, baina posible dela «memoriaren, egiaren eta errekonozimenduaren» eskubidea bermatzea. Bide beretik, gertakarien erantzulea zein den ere azpimarratu zuen: «Martxoaren 3an Polizia armatuak indarkeria bereizi gabe erabiltzearen erantzulea Espainiako Estatua da». Beraz, uste du Espainiak egindako kaltea aitortu beharko lukeela, eta «irmoa» izan behar duela autokritikan eta aitorpenean. «Bidegabea izan zen gertaera, erabat injustua».\nGonzalezek, berriz, nabarmendu zuen «denbora gehiegi» igaro dela zentro horren lehen urratsak sinatzeko, eta gizarteak «urteak» daramatzala aldarrikapen berberarekin. «Urte hauetan guztietan, biktimak aitorpenik eta erakundeen laguntzarik gabe sentitu dira sarritan». Zehazki, azpimarratu zuen Arabako Foru Aldundiak lehen erakunde aitorpena 2008an egin ziela biktimei. Urtaranek ere urte hauetako guzietako borroka izan zuen oinarri, baina hark ere azaldu zuen duela 45 urtetik ari direla justizia eskatzen hainbat herritar: «Sarraskiaren ondoren, baten batek pintaketa ikoniko bat egin zuen, odolarekin, eliza honetatik hurbil dagoen zoladuran, eta, haren bidez, justizia eskatzen zuen bost langile horien erailketengatik». Beraz, gaineratu du «beharrezkoa» dela memoria egitea justizia eta erreparazioa bermatzeko, «terrorismoaren eta polizia gehiegikeriaren» biktimak gogoan izanda.\nElizaldek ere beharrezkotzat jo du halako gune bat izatea, eta eskerrak eman zizkien instituzioei beraiengana jotzeagatik. «Guztion borondatea da hemen oraintsuko historiako une kritiko eta erabakigarri batean bizitza galdu zuten bost pertsona horiei omenaldia egitea, halakorik berriz gerta ez dadin». Areago, urte batzuk atzera ere egin zuen bere hitzaldian, eta gogorarazi zuen duela hamarkada batzuk langileek parrokiak erabiltzen zituztela beren batzarrak egiteko, eta ateak «zabalik» izaten zituztela. Beraz, garrantzitsua iruditzen zaio «elkarlanean» jardutea gainontzeko erakundeekin. «Elizak gogoan izan nahi ditu egungo gizarte demokratikoaren eta askatasun eta eskubideen sistemaz gozatzeko lan egin zuten pertsona horiek guztiak».\nAtzo, soilik lau aldeen arteko akordioa sinatu zuten San Frantzisko elizan, eta Artolazabalek adierazi zuen lehen bilera batzuk bakarrik egin dituztela oraindik, eta ez dutela egutegi zehatzik erabaki. Haren arabera, zentroaren sorreran «zuhurrak» izatea beharrezkoa da, eta aitortu zuen oraindik lan «handia» dagoela egiteko. Beraz, jakinarazi zuen datozen hilabeteetan emango dituztela zentroaren inguruko xehetasun gehiago: besteak beste, zer hartu-eman izango duten gizarte eragileekin, zer eduki egongo den oroimen zentroan, eta zer kudeaketa era nagusituko den. Nabarmendu zuten pauso hau «hasiera» besterik ez dela, baina, hala ere, balitekeela zentroa «urtebete barru» martxan egotea.


#398 Tropela.eus podcastak: 2020ko Frantziako Tourra errepasoa – 1. etapa – Tropela.eus bloga\nBidaltzailea:Tropela Elkartea\t 2020-08-30 2020-08-30 Utzi iruzkina #398 Tropela.eus podcastak: 2020ko Frantziako Tourra errepasoa – 1. etapa bidalketan\nKristoff (UAD) gailendu da 1. etapan\n2020ko Frantziko Tourreko lehen etapa Nizan jokatu da. Eguraldiak eta erorikoek baldintzatutako etapa izan da. Edonola ere, esprintean erabaki da bai garailea eta lehen liderra. Azkarrena Kristoff (UAD) izan da eta berak jantzi du lehen maillot horia. Hau eta 2. etapak eman dezakeena Iban Hernandezek (@piban) kontatzen digu podcast honetan.\nBidaltzailea:Tropela Elkartea 2020-08-30 2020-08-30 Hemen argitaratua:Errepasoa, Frantziako Tourra, PodcastakEtiketak: Azkarrak, erorikoak, Kristoff, liderrak, podcast


Zer dan eta nola aldegin bear duan\ngazteak eskandaloa deritzan bekatutik.\nAzkeneko Erakusaldian ukitu diran bekatuaz gañera, bada beste bat txit kontu andia eskatzen duana gure aldetik, eta izendatzen da eskandaloa. Eskandaloaren izenei aditzen da lagun urkoari bekaturako bidea, oña edo lagunza ematea, dala gaiztakeria erakutsiaz, dala artan lagunduaz losentxakin, edo bestela, dala eragotzi litekeala, eragotzi gabez. Ez due ezertan artzen asko gaztek bekatu mota hau, eta ezertan artu ordean, zenbat eta bekatu geiagotarako bidea ematen duen dala hitzez, dala obran eta ejenplo gaiztoz, anbat geiago berengan poztutzen eta arrotzen dira, eta bear bada laudatzen, ere bai lagun artean. Ala gertatzen da hitz aragizkoak esateko, hipui zikiñak kontatzeko, modu itsusietan ibiltzeko oitura duenakin. Baña zuk, kristaua, gorroto andi batekin begira zaiozu bekatu mota oni, eta aldegizu beragandik arreta andi batekin. Onetarako lagunduko dizue asko pensamentu oek.\nLenengo pensamentua: Satanas munduaren asieratik ari da Jaungoikoari gerra egiten, eta animak infernura amilderazten: ta zu Kristaua, jarriko zera Satanasen morroi eta langille, lagun urkoari bekaturako bidea ematen diozula?\nBigarren pensamentua: lagun urkoaren anima Zerurako bidean ipintzea kosta zitzaion Jesu-Kristori gurutzeko eriotza gogorra; eta erosi zuan bere odol preziotsuaren kostuz: eta zuk kenduko dezu Jesu-Kristori ainbeste kostatako anima, eta emango diozu etsai galgarriari?\nHirugarren pensamentua: zure lagun urkoaren anima da Jaunak egiña betiko bizitza doatsua iristeko eta zuk amilderazo nai dezu betiko su eta garren artean?\nLaugarren pensamentua: eskandaloa ematen duana beartua dago kalteak alegiñean desegitera: eta nola hau egingo du, ezpadaki norañoko kalteak egin dituan? Bearbada anima batzuek infernura dira argatik; besteak argandik ikasi zuen bekatua zabaltzen, edo batari eta besteari erakusten ari dira. Pekatuaren izugarria! Ai! Eskandaloa ematen duanaren zori gaiztokoa, dio Jesu-Kristok.\nNere anima, egizu asmo osoa, lagun urkoari beñere bekaturako biderik ez emateko, ez hitzez, ez exenplo gaistoz. Oraindañoko kalteak alegiñean desegiteko, bizi zaite Jesu-Kristoren Lege Santak eskatzen duan eran, eta zere bizitz onarekin erakutsi giezu zure lagun urkoai Zerurako bidea. Ala egin zuan Dabidek, eta esaten zion Jaunari: Erakutsiko diet bekatariai Zerurako bidea, eta zugana biurtuko dira gaiztoak.


Soraluce kooperatibak bere fundatzaileak omendu ditu - Soraluze - Plaentxia.eus\nSoraluce kooperatibak bere fundatzaileak omendu ditu\nEgoitz Unamuno 2022-05-02 09:00\nJoan zen eguenean, Soraluce kooperatibak ekitaldi berezia antolatu zuen bere fundatzaileak omentzeko. Soraluce 1962an sortu zuten eta 60. urteurrenean, sortzaile haien “ausardia eta adorea” eskertu nahi izan dute. (Bideoa: TuLankide.com)\nAndres Mazkarain presidenteak eta Rafa Idigoras zuzendari nagusiak gidatu zuten ekitaldian, fundatzaileek eta beraien emazte zein alargunek (plazentziatarrak gehienak), eskertza eta txalo zaparrada jaso zuten gaur egun enpresan lanean diharduten langileen eskutik.\nFundatzaileek esker onez hartu zuten ongietorria, eta “harrituta geratu ziren teknologia aurreratuan aitzindari den Soraluceren bilakaera ikusita”. Esker ona adierazteko "Eskerrik asko" kantua abestu zuten elkarrekin.\nOndoren, lantegiaren kanpoaldean fundatzaileen izenekin ipinita dagoen plakaren ondoan elkartu ziren, urte hauetan zehar hil direnak gogoratzeko eta instalazioetan bisita gidatua egin eta gero eta elkarrekin bazkaldu zuten (ikus ekitaldiko argazki gehiago hemen).\nDatozen egunetan, ospakizun ekitaldi gehiago egingo dituzte, hala nola, maiatzaren 19, 20 eta 21ean ate irekien jardunaldiak egingo dituzte Soraluceko hornitzaile, bezero eta kolaboratzaileekin eta 21ean, berriz, “etxekoekin” ospatuko dute, langileekin eta euren familiarekin, modu intimoan.\nOharra: jatorrizko albistea TuLankide.com-en argitaratu da.


2016ko Joera eta Iragarpen Programatiko Globala | Martech Zone\n2016ko Joera eta Iragarpen Programatiko Globala\nThursday, April 28, 2016 13ko otsailaren 2021a, larunbata Douglas Karr\nZer idatzi dugu publizitate programatikoa iaz berandu da eta elkarrizketa bikaina egin zion adituari Pete Kluge Adobe-k gaiari buruz. Industria tximista bizkor ari da mugitzen. Ez nago ziur optimizatzeko eskuz esku hartzea eskatzen duten iragarkiak erosteko ohiko sistemek iraungo dutenik. Izan ere, iragarki programatikoen gastuak hartuko dituela espero da Pantaila digitalaren merkatuaren% 63 urte honen amaieran eMarketer-en arabera.\nIragarkien teknologiaren eta mar teknologiaren konbinazioa handituko da 2016an, eta APAC merkaturatzaileek bideratze eraginkorragoaren onurak lortuko dituzte pertsona egokiengana, iragarki egokiekin eta momentu egokian iristeko.\nSistema hauek ere leku egokira zuzentzen direla esan dezaket, bai zuzentze geografikoarekin eta bai geografikoarekin.\nIrismena hedatu eta algoritmoak zehatzagoak diren heinean, marketin programatikoa ongi etorria da. Merkaturatzaileek marketin ahaleginen eraginkortasuna handitzeko gaitasuna spray eta otoitz iragarkien erosketa masiboaren ikuspegiak industriari lagunduko dio.\nKontsumitzaileek iragarkiak blokeatzeko aukera gutxiago izango dute haientzat iragarkiak baliotsuak direla uste badute. Eta negozioek erosketa bakoitzeko kostua murriztu dezakete, agian aurrekontua leialtasunera eta atxikitzera aldatuz. Egin klik infografian lightbox ikuspegia ikusteko edo deskargatu bertatik MediaMath.\nTags: 2016iragarkien estatistikakpublizitate estatistikakpublizitate joerakapacpublizitate estatistikak erakutsiemealatamMediaMathiragarpen programatikoakjoera programatikoakspray eta otoitzjoera\nEventbrite + Teespring: saldu kamisetak zure sarrerekin


Bederatzi herrialdetako kideak, Sorturen larunbateko ekitaldian - Politika - Berria\nBederatzi herrialdetako kideak, Sorturen larunbateko ekitaldian\nUruguai, Nikaragua, Salvador, Sahara, Kurdistan, Palestina, Kolonbia, Korsika eta Irlandako alderdi politikoetako ordezkariek hartuko dute parte Bilbon (Miribilla, 17:30).\nElena Beloki eta Gorka Elejabarrieta, Sortuko kideak. / Juan Carlos Ruiz/FOKU\nLarunbaterako antolatu du Sortuk Baietza sortzen izeneko ekitaldia, eta gaur jakinarazi du nazioarteko ordezkari ugarik hartuko dutela parte. Gorka Elejabarrietak eta Elena Belokik azaldu dutenez, "ezker abertzaleak ziklo berri bati hasiera emango dio Euskal Herrian eta nazioarteko aliatuen eskutik”.\nMiribillan izango dira Sebastien Quenot Talamoniren kabineteko zuzendaria, Camilo Cejas Uruguaiko MLNko zuzendaritzako kidea, Graciela Garcia MLNko militante historikoa, Luis Alberto Alban FARCeko bozeramaile ohia, Hamdan Al Damiri FPLPko Europako ordezkaria, Yamil Kasem FLDPko Komite Zentraleko kidea, Adem Uzun Kurdistango Kongresu Nazionaleko Zuzendaritzako kidea, Elias Velasquez FSLNko Idazkaritzako ordezkaria, William Hernandez FMLNko kidea eta Diego Gomez Fronte Polisarioko ordezkaria. Nazioarteko ordezkaritza horren izenean, bi lagunek hartuko dute hitza: Jean Guy Talamoni Korsikako Asanbleako lehendakariak eta Michelle O’Neill Irlandako Sinn Feineko lehendakariordeak.\nBelokik esan duenez, ETAren amaiera eta Euskal Herrian ireki den "aro berria" nazioarteko testuinguruarekin "erabat lotuta" daude: "Nazio askapeneko mugimendu gehienek geurearen antzeko trantsizio prozesuak bizi izan dituzte edo bizitzen ari dira". Haren hitzetan, prozesu horiek guztiek "bide ezberdinak" segitu dituzte eta bakoitzak "berezko ezaugarriak" ditu, "baina elkarri begiratzen diote, eta elkarri lagundu ere bai".\nAipamen berezia egin die Sahara, Kurdistan eta Palestinako herriei: "Herri horietako nazio askapeneko mugimenduek behin eta berriro elkarrizketa eta akordioan oinarrituriko konponbide prozesuak hobetsi dituzten arren, gaurdaino jaso duten erantzuna ez da beharko lukeena izan".


Aurora Cid: 'Helburua jokalariek forma fisikoari eta masa muskularrari eustea da' | SD Eibar - Web Oficial\nAurora Cid: "Helburua jokalariek forma fisikoari eta masa muskularrari eustea da"\nEibarreko nutrizionistak jokalariei emandako gomendioak azaldu ditu\nAurora Cid Eibarreko nutrizonistak jokalari armaginak jarraitzen ari diren gomendioak azaldu ditu forma fisikoa eta masa muskularra mantentze aldera.\nKlubeko kanal ofizialean egindako adierazpenetan, Aurora Cidek esan du “oso garrantzitsua da mantenugaiak dituzten jakiak hartzea: barazkiak, fruta eta proteina, begetalak zein animalietatik eratorriak, pisua mantentzeko helburuarekin”.\n“Ez dut grasa hartuko dutenaren kezka. Beren elikadura zaintzen ari direla badakit. Nire ardura masa muskularra ez galtzea da. Hori dela eta, egiten ditugu gomendioak”.\n“Gomendioak garbiak dira: ondo elikatu, garbi jan, proteina ahorakina mantendu, koipe osasungarriak hartu, karbono-hidatroak kontrolatu bakoitzaren entrenamenduaren arabera eta ongi hidratatatu. Bakoitzak behar duen suplementazioa du eta garrantzitsua da behar dituzten baliabideak izatea forman onean itzul daitezen. Baita ere garrantzitsua da denbora luzez etxean egoteak sor dezaken gose emozionala kontrolatzea”.\n“Staffeko arduradun guztiek ahalik eta hobeen itzuli daitezen nahi dugu. Egoera berezia da, etxetik irten gabe egon behar dute. Batzuk familiarekin, haurrekin edota bakarrik”.\n“Etxean daudenez, goizez edo arratsaldez entrenatu dezakete. Bakoitzari egokitutako planak dituzte. Laguntzeko asmoarekin asteko menua bidaltzen diegu, baita eguna pasatzeko balibideak. Errezeta gozo zein gaziak, pikatzeko zerrenda bat, familian sukaldatzeko errezetak… Interesgarria da sukaldatzea, bakarrik edota familiarekin badaude ere”.\n“Haiek ikusteko aukera ez dugunez, pisua eta beren sentsazioak monotorizatzen ahalegintzen gara. Gertu egoten saiatzen naiz eta dituzten beharrei erantzuten”.\nHorrez gain, Aurora Cidek gomendio orokor batzuk eman ditu konfimanendu egoera honetarako. “Gure burua zaintzea garrantzitsua da etxetik atera gabe egon behar dugun denbora honetan. Osasuna zaindu behar dugu eta horretarako, kirola egitea eta elikadura zaintzea ezinbestekoa da. Ez dago errezetak eta menuak egiteko une hoberik, sarean aukera asko dugu honetan saiatzeko”.


Euskadin 15 eta 29 urte bitarteko hamar gaztetik batek egunero erabiltzen du bizikleta ohiko joan-etorrietan - Zer berri - opepro01i1\nEuskadin 15 eta 29 urte bitarteko hamar gaztetik batek egunero erabiltzen du bizikleta ohiko joan-etorrietan - Zer berri\nEuskadin 15 eta 29 urte bitarteko hamar gaztetik batek egunero erabiltzen du bizikleta ohiko joan-etorrietan\n2015eko Europako mugikortasun astea irailaren 16tik 22ra arte ospatuko dela-eta, Gazteen Euskal Behatokiak bizikletaren erabilerari buruzko datuak aurkezten ditu.\n2012an Euskadiko 15 eta 29 urte bitarteko gazteen % 9,6k esaten zuen bizikleta egunero edo ia egunero erabiltzen zuela bere ohiko joan-etorrietan. Ehuneko horrek aurreko urteetakoa bikoizten zuen, 2004an eta 2008an % 5 izatetik 2012an ia % 10 izatera pasatu baita. Bidegorrien sarea gero eta handiagoa da eta herri askotan ere bizikletak maileguan hartzeko zerbitzu publikoa eskaintzen da; bi faktore horiek lagungarri izan daitezke garraiobide horren erabileraren sustapenean.\nMutilek neskek baino gehiago erabiltzen dute bizikleta. Mutilen % 13 egunero mugitzen da bizikletaz, nesken kasuan % 6 soilik.\nAdinean gora egin ahala gutxiago dira eguneroko joan-etorrietan bizikleta erabiltzen dutenak: 20 urtetik beherakoen artean % 11,3; 20 eta 24 urte bitartekoen artean % 10; eta 25 eta 29 urte bitartekoen artean % 8,2.\nZeregin nagusiak alde esanguratsuak adierazten ditu. Ikasleen artean % 11,6k erabiltzen du bizikleta egunero, langabetuen artean % 10,2k, baina lanean dabiltzanen artean % 6,6k baino ez.\nDena dela, alderik nabarmenena gazteak bizi diren lurraldeak erakusten du: Araban eta Gipuzkoan bizikleta egunero erabiltzen duten gazteen kopurua (% 17,2 eta % 18,1, hurrenez hurren) Bizkaian baino askoz handiagoa da (% 2,1).